ข้อบังคับบรรษัทตลาดรองสินเชื่อที่อยู่อาศัยว่าด้วยการจัดซื้อจัดจ้างและการบริหารพัสดุของบรรษัทพ.ศ. ๒๕๖๑[๑] โดยที่เป็นการสมควรให้มีการปรับปรุงข้อบังคับบรรษัทตลาดรองสินเชื่อที่อยู่อาศัยว่าด้วยการจัดซื้อจัดจ้างและการบริหารพัสดุของบรรษัทให้มีความสอดคล้องกับกฎหมายว่าด้วยการจัดซื้อจัดจ้างและการบริหารพัสดุภาครัฐพ.ศ. ๒๕๖๐เพื่อให้เหมาะสมกับการบริหารงานจัดซื้อจัดจ้างและการบริหารงานพัสดุของบรรษัทให้มีประสิทธิภาพยิ่งขึ้นอาศัยอำนาจตามความในมาตรา ๑๗ แห่งพระราชกำหนดบรรษัทตลาดรองสินเชื่อที่อยู่อาศัยพ.ศ. ๒๕๔๐ คณะกรรมการบรรษัทตลาดรองสินเชื่อที่อยู่อาศัย จึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า"ข้อบังคับบรรษัทตลาดรองสินเชื่อที่อยู่อาศัย ว่าด้วยการจัดซื้อจัดจ้างและการบริหารพัสดุของบรรษัทพ.ศ. ๒๕๖๑"ข้อ ๒ ข้อบังคับนี้ให้มีผลบังคับใช้ตั้งแต่วันที่ประกาศเป็นต้นไปข้อ ๓ ให้ยกเลิก(๑) ข้อบังคับบรรษัทตลาดรองสินเชื่อที่อยู่อาศัย ฉบับที่ ๗ว่าด้วยการพัสดุ พ.ศ. ๒๕๕๐(๒) ข้อบังคับบรรษัทตลาดรองสินเชื่อที่อยู่อาศัย ฉบับที่ ๗ว่าด้วยการพัสดุ พ.ศ. ๒๕๕๐ แก้ไขครั้งที่ ๑ วันที่ ๒๕ มกราคม ๒๕๕๓(๓) ข้อบังคับบรรษัทตลาดรองสินเชื่อที่อยู่อาศัย ฉบับที่ ๗ว่าด้วยการพัสดุ พ.ศ. ๒๕๕๐ แก้ไขครั้งที่ ๒ วันที่ ๓๐ พฤษภาคม ๒๕๕๕(๔) ข้อบังคับบรรษัทตลาดรองสินเชื่อที่อยู่อาศัย ฉบับที่ ๗ว่าด้วยการพัสดุ พ.ศ. ๒๕๕๐ แก้ไขครั้งที่ ๓ วันที่ ๒๕ กุมภาพันธ์ ๒๕๕๙ข้อ ๔ บรรดากฎระเบียบ ข้อบังคับ คำสั่ง หรือประกาศอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ ให้ใช้ข้อบังคับนี้แทนข้อ ๕ ในข้อบังคับนี้บรรษัท หมายความว่า บรรษัทตลาดรองสินเชื่อที่อยู่อาศัยคณะกรรมการหมายความว่า คณะกรรมการบรรษัทตลาดรองสินเชื่อที่อยู่อาศัยคณะกรรมการบริหาร หมายความว่าคณะกรรมการบริหารบรรษัทตลาดรองสินเชื่อที่อยู่อาศัยกรรมการและผู้จัดการ หมายความว่าผู้จัดการตามพระราชกำหนดบรรษัทตลาดรองสินเชื่อที่อยู่อาศัย พ.ศ. ๒๕๔๐และที่แก้ไขเพิ่มเติมผู้บังคับบัญชา หมายความว่า ผู้บังคับบัญชาระดับผู้อำนวยการขึ้นไปพนักงาน หมายความว่า พนักงานตามข้อบังคับบรรษัท ฉบับที่ ๑ว่าด้วยการพนักงาน พ.ศ. ๒๕๔๘ และที่แก้ไขเพิ่มเติมลูกจ้าง หมายความว่า บุคคลซึ่งบรรษัทจ้างไว้เป็นการชั่วคราวโดยมีกำหนดระยะเวลาการจ้างฝ่ายทรัพยากรบุคคลเจ้าหน้าที่ หมายความว่า พนักงานหรือลูกจ้างผู้มีหน้าที่เกี่ยวกับการจัดซื้อจัดจ้างและการบริหารพัสดุบรรษัทหรือผู้ที่ได้รับมอบหมายจากกรรมการและผู้จัดการให้ปฏิบัติหน้าที่เกี่ยวกับการจัดซื้อจัดจ้างและการบริหารพัสดุของบรรษัทหัวหน้าเจ้าหน้าที่ หมายความว่า พนักงานผู้ดำรงตำแหน่งผู้บริหารสูงสุดในฝ่ายงานที่มีหน้าที่โดยตรงเกี่ยวกับการจัดซื้อจัดจ้างและการบริหารพัสดุหรือผู้ที่ได้รับแต่งตั้งหรือมอบหมายจากกรรมการและผู้จัดการให้ปฏิบัติหน้าที่เป็นหัวหน้าเจ้าหน้าที่หน่วยงานที่ขอซื้อขอจ้าง หมายความว่าหน่วยงานของบรรษัทในระดับฝ่ายงานหรือเทียบเท่าฝ่ายงานตามโครงสร้างองค์กรของบรรษัทที่มีความจำเป็นต้องใช้พัสดุการจัดซื้อจัดจ้าง หมายความว่าการดำเนินการเพื่อให้ได้มาซึ่งพัสดุโดยการซื้อ จ้าง เช่า แลกเปลี่ยนหรือโดยนิติกรรมอื่นตามที่กำหนดในกฎกระทรวงการจัดซื้อจัดจ้างที่เกี่ยวกับการพาณิชย์โดยตรง หมายความว่าการจัดซื้อจัดจ้างและการบริหารพัสดุเพื่อประกอบธุรกิจดังนี้(๑) ธุรกิจหลัก ได้แก่(๑.๑) การรับโอนสินเชื่อของสถาบันการเงินผู้ประกอบธุรกิจอสังหาริมทรัพย์หรือผู้ประกอบการที่ให้สินเชื่อโดยการรับจำนองอสังหาริมทรัพย์ ให้เช่าซื้อหรือให้เช่าแบบลิสซิ่ง(๑.๒) การบริหารสินเชื่อ เช่นการจดทะเบียนสิทธิและนิติกรรม การประเมินราคาทรัพย์หลักประกันการจ้างบริหารจัดการสินทรัพย์ด้อยคุณภาพ (NPL) และทรัพย์สินรอการขาย(NPA) รวมถึงการจัดการดูแลรักษาสินทรัพย์ด้อยคุณภาพ (NPL) และทรัพย์สินรอการขาย (NPA) การดำเนินคดีและบังคับคดีตามกฎหมายการจ้างบริหารหรือจ้างเหมาบริการเพื่อสนับสนุนงานธุรกรรมสินเชื่อ เช่นงานจัดเก็บข้อมูล งานพิมพ์และส่งเอกสารสินเชื่อ งานศูนย์บริการลูกค้า (Call Center) การจ้างบันทึกข้อมูลการจ้างบริการจัดเก็บเอกสารสิทธิ และเอกสารทรัพย์หลักประกัน(๑.๓) การออกหลักทรัพย์และตราสารทางการเงินตามกฎหมายว่าด้วยหลักทรัพย์และตลาดหลักทรัพย์และกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์ เช่น การจ้างที่ปรึกษาทางการเงินการจ้างที่ปรึกษาทางกฎหมาย การจ้างผู้แทนผู้ถือหลักทรัพย์ การจ้างผู้จัดการ จัดจำหน่าย/ผู้ค้าหลักทรัพย์การจ้างนายทะเบียนหลักทรัพย์ การจ้างจัดอันดับเครดิต การจ้างพิมพ์หนังสือชี้ชวน(๒) ธุรกิจเสริม คือการจัดหาเพื่อการโฆษณาประชาสัมพันธ์ กิจกรรมทางการตลาดและการขายเช่า ให้หมายความว่า เช่า เช่าซื้อ เช่าแบบลีสซิ่งพัสดุ หมายความว่า สินค้า งานบริการ งานก่อสร้างงานจ้างที่ปรึกษา และงานจ้างออกแบบหรือควบคุมงานก่อสร้างรวมทั้งการดำเนินการอื่นตามที่กำหนดในกฎกระทรวงสินค้า หมายความว่า วัสดุ ครุภัณฑ์ ที่ดิน สิ่งปลูกสร้างและทรัพย์สินอื่นใด รวมทั้งงานบริการที่รวมอยู่ในสินค้านั้นด้วย แต่มูลค่าของงานบริการต้องไม่สูงกว่ามูลค่าของสินค้านั้นวัสดุ หมายความว่า สิ่งของซึ่งโดยสภาพย่อมสิ้นเปลืองเปลี่ยนหรือเสื่อมสภาพง่าย หรือสิ่งของที่ซื้อมาเพื่อการบำรุงรักษาทรัพย์สินหรือสิ่งของรวมถึงของที่มีลักษณะคงทนถาวร แต่มีราคาหน่วยหนึ่ง ไม่เกิน ๒๐,๐๐๐ บาท เช่น(๑) เครื่องเขียนแบบพิมพ์(๑.๑) เครื่องเขียนเช่น ดินสอ ไส้ดินสอ ดินสอสี ปากกา หมึกปากกา ปากกาเคมี ปากกาเน้นข้อความหมึกเติมปากกา ไม้บรรทัด หมึกเติมแท่นประทับตรายาง ลวดเสียบกระดาษ แผ่นรองตัดป้ายสติ๊กเกอร์ ตาไก่กันขาด ที่แขวนตรายาง ตรายาง แท่นประทับตรายาง ยางลบ น้ำยาลบคำผิดน้ำยาเติมน้ำยาลบคำผิด คลิป เข็มหมุด เป๊ก โฟม อินเด็กซ์คั่นแฟ้ม น้ำยาลบกระดาษไข แฟ้มสมุด คัตเตอร์ กรรไกร แปรงลบกระดาน พู่กันและสี แผ่นใส กรอบแผ่นใส ขาไฟล์ ลิ้นแฟ้มตะแกรงวางเอกสาร ที่เย็บกระดาษ ลวดเย็บกระดาษเครื่องเจาะกระดาษ เคมีนับธนบัตร กาว สก๊อตเทป เทปกาวย่น แท่นตัด สก๊อตเทป เหล็กฉากกั้นหนังสือ เหล็กเสียบบิลกระดาษคาร์บอน กระดูกงู เป็นต้น(๒) เอกสารและแบบพิมพ์(๒.๑) กระดาษต่างๆทะเบียนรับ-ส่งหนังสือทั่วไป การ์ด ซองจดหมาย ซองเอกสาร แบบพิมพ์ และแบบฟอร์มต่างๆ เช่น นามบัตร เช็ค ดราฟท์ กระดาษหัวจดหมาย สลิป วารสาร/เอกสารภายในสำหรับพนักงานเป็นต้น(๒.๒) อุปกรณ์ในการพิมพ์การถ่ายเอกสาร การอัดสำเนา การพิมพ์เขียว เช่น ผ้าหมึกพิมพ์ดีดหมึกโรเนียว ตัวพิมพ์ บล็อก เพลท ตัวเรียงพิมพ์ กระดาษ น้ำยาเคมี ผงหมึก เป็นต้น(๒.๓) แถบบันทึกเสียง หรือภาพ(ภาพยนตร์ วีดีโอ แผ่นซีดี)ที่บันทึกแล้วและยังไม่บันทึกรูปสีหรือขาวดำที่ได้จากการล้าง อัดหรือขยาย ฟิล์มฟิล์มสไลด์ ไมโครฟิล์ม รวมทั้งค่าล้างและค่าอัดภาพถ่ายดาวเทียม(๓) วัสดุสิ้นเปลืองคอมพิวเตอร์ เช่นเครื่องเขียนแบบพิมพ์ที่ใช้กับคอมพิวเตอร์ เช่น แผ่นหรือจานบันทึกข้อมูลผ้าหมึกเครื่องพิมพ์ คอมพิวเตอร์ ตลับหมึกสำหรับเครื่องพิมพ์ น้ำยาล้าง ดิสก์ไดร์ฟเป็นต้นครุภัณฑ์ หมายความว่า สิ่งของซึ่งตามปกติ มีลักษณะคงทนถาวรมีอายุการใช้งานนานเกินกว่า ๑ ปี และมีราคาต่อหน่วยเกินกว่า ๒๐,๐๐๐ บาท เช่น(๔) เครื่องใช้สำนักงาน(๔.๑) อุปกรณ์ประจำสำนักงานเช่น เครื่องคิดเลข เครื่องพิมพ์ดีด เครื่องปรุเช็ค เครื่องพิมพ์เช็ค (Cash Box) บอร์ดประกาศ (White Board) เครื่องทำลายเอกสาร เครื่องเจาะกระดาษและเข้าเล่มเครื่องเย็บกระดาษ(ใหญ่) เครื่องเจาะกระดาษ (ใหญ่) Auto Number เครื่องนับธนบัตร เครื่องบันทึกเงินสด เครื่องตัดกระดาษ เป็นต้น(๔.๒) อุปกรณ์สื่อสาร เช่นเครื่องโทรศัพท์ เครื่องโทรสาร ตู้สาขาโทรศัพท์ โทรศัพท์เคลื่อนที่ วิทยุสื่อสารเป็นต้น(๔.๓) โสตทัศนูปกรณ์ เช่นโทรทัศน์ วีดีโอ วิทยุ - เทป กล้องถ่ายวีดีโอ กล้องถ่ายรูป เครื่องฉายภาพข้ามศีรษะเครื่องฉายภาพทึบแสง จอรับภาพ ไมโครโฟน เครื่องขยายเสียง ลำโพง เครื่องฉายสไลด์โคมไฟถ่ายภาพและวีดีโอ สายอากาศหรือเสาอากาศสำหรับวิทยุ หรือโทรทัศน์ เป็นต้น(๔.๔) อุปกรณ์เครื่องครัว เช่นเครื่องต้มกาแฟ ตู้เย็น ตู้แช่อาหาร เตาไมโครเวฟ กระติกน้ำร้อน เครื่องทำน้ำเย็นหม้อหุงข้าว กาต้มน้ำไฟฟ้า ถังแช่เย็น เครื่องกรองน้ำ กระติกน้ำแข็ง เครื่องดูดควันเป็นต้น(๔.๕) อุปกรณ์ทำความสะอาด เช่นเครื่องดูดฝุ่น เป็นต้น(๔.๖) อื่น ๆ เช่น รถเข็นเอกสารรถเข็นอาหาร เครื่องฟอกอากาศ บันไดอเนกประสงค์ ถังดับเพลิง พัดลม กระเป๋าเอกสารชุดเครื่องมือ กระเป๋าใส่เครื่องมือ ไขควงไฟฟ้า โคมไฟฟ้า กล้องส่องทางไกล เป็นต้น(๕) เครื่องตกแต่งและติดตั้ง(๕.๑) อุปกรณ์ที่ไม่สามารถถอนหรือเคลื่อนย้ายได้สะดวกง่ายดายเช่น เครื่องปรับอากาศ แท่นอ่านหนังสือที่วางหนังสือพิมพ์ โต๊ะ เก้าอี้ ชุดรับแขกชั้นวางเอกสาร ตู้เก็บเอกสาร ตู้นิรภัย ตู้ดัชนี ฉากทึบ ขาฉากเสาสำหรับจัดคิวลูกค้า เป็นต้น(๕.๒) อุปกรณ์ตกแต่งและติดตั้งสำนักงานเช่น Partition พรมปูพื้น ม่านปรับแสง(๕.๓) อุปกรณ์ที่มีลักษณะตกแต่งโดยสภาพเช่น นาฬิกาแขวน นาฬิกาตั้งโต๊ะ รูปภาพ ภาพเขียน แจกัน เชิงเทียน ต้นไม้ประดิษฐ์กระจกเงา พระบรมฉายาลักษณ์ แผ่นป้ายชื่อสำนักงานหรือหน่วยงานหรือแผ่นป้ายต่าง ๆพระพุทธรูป พระบรมรูปจำลอง(๖) คอมพิวเตอร์(๖.๑) เครื่องคอมพิวเตอร์เครื่องพิมพ์ รวมทั้งอุปกรณ์ที่เกี่ยวข้อง เช่น มอนิเตอร์ เมนบอร์ดอุปกรณ์สำรองไฟฟ้า อุปกรณ์สำรองข้อมูล เป็นต้น(๖.๒) อุปกรณ์สื่อสาร เช่น Modem Router เป็นต้น(๖.๓) อุปกรณ์เครือข่าย เช่น Network Switch ตู้ Rack Hub(๖.๔) อื่น ๆ เช่นเครื่องแยกกระดาษ Bar Code Reader เครื่องวัดสัญญาณสื่อสาร Scanner เป็นต้น(๗) โปรแกรมคอมพิวเตอร์ จำนวนเงินที่จ่ายไปทั้งหมด เพื่อให้ได้มาซึ่งสิทธิในการใช้โปรแกรมคอมพิวเตอร์ที่มีราคาหน่วยหนึ่ง ตั้งแต่ ๒๐,๐๐๐ บาทขึ้นไป(๘) ยานพาหนะ ยานพาหนะที่ใช้สำหรับกิจการของบรรษัทเช่น รถยนต์ประจำตำแหน่ง รถยนต์ประจำบรรษัท เป็นต้นงานบริการ หมายความว่า งานจ้างบริการ งานจ้างเหมาบริการ งานจ้างทำของและการรับขนตามประมวลกฎหมายแพ่งและพาณิชย์จากบุคคลธรรมดาหรือนิติบุคคลแต่ไม่หมายความรวมถึงการจ้างลูกจ้างของบรรษัทการรับขนในการเดินทางไปปฏิบัติงานของบรรษัท งานจ้างที่ปรึกษางานจ้างออกแบบหรือควบคุมงานก่อสร้างและการจ้างแรงงานตามประมวลกฎหมายแพ่งและพาณิชย์งานก่อสร้าง หมายความว่า งานก่อสร้างอาคาร งานก่อสร้างสาธารณูปโภคหรือสิ่งปลูกสร้างอื่นใด การซ่อมแซม ต่อเติม ปรับปรุง และรื้อถอนหรือการกระทำอื่นที่มีลักษณะทำนองเดียวกันต่ออาคารสาธารณูปโภคหรือสิ่งปลูกสร้างดังกล่าว รวมทั้งงานบริการที่รวมอยู่ในงานก่อสร้างนั้นด้วยแต่มูลค่าของงานบริการต้องไม่สูงกว่ามูลค่าของงานก่อสร้างนั้นอาคาร หมายความว่า สิ่งปลูกสร้างถาวรที่บุคคลอาจเข้าอยู่หรือใช้สอยได้เช่น อาคารที่ทำการบรรษัท หรือสิ่งปลูกสร้างอย่างอื่นที่มีลักษณะทำนองเดียวกันรวมทั้งสิ่งก่อสร้างอื่น ๆ ซึ่งสร้างขึ้นเพื่อประโยชน์ใช้สอยสำหรับอาคารที่ทำการบรรษัทนั้นๆ เช่น เสาธง รั้ว ท่อระบายน้ำ หอถังน้ำ ถนน ประปา ไฟฟ้า หรือสิ่งอื่น ๆซึ่งเป็นส่วนประกอบของตัวอาคาร เช่น เครื่องปรับอากาศ ลิฟท์ หรือเครื่องเรือนสาธารณูปโภค หมายความว่า งานอันเกี่ยวกับการประปา การไฟฟ้า การสื่อสาร การโทรคมนาคมการระบายน้ำ การขนส่งทางท่อ ทางน้ำ ทางบก ทางอากาศ หรือทางรางหรือการอื่นที่เกี่ยวข้องซึ่งดำเนินการระดับพื้นดิน ใต้พื้นดิน หรือเหนือพื้นดินงานจ้างที่ปรึกษา หมายความว่างานจ้างบุคคลธรรมดาหรือนิติบุคคลเพื่อเป็นผู้ให้คำปรึกษาหรือแนะนำแก่บรรษัท เช่นในด้านวิศวกรรม สถาปัตยกรรม กฎหมาย เศรษฐศาสตร์ การเงิน การคลัง สิ่งแวดล้อมวิทยาศาสตร์ เทคโนโลยี สาธารณสุข ศิลปวัฒนธรรม การศึกษาวิจัยหรือด้านอื่นที่อยู่ในภารกิจของบรรษัทงานจ้างออกแบบหรืองานควบคุมงานก่อสร้าง หมายความว่างานจ้างบริการจากบุคคลธรรมดาหรือนิติบุคคลเพื่อออกแบบหรือควบคุมงานก่อสร้างการบริหารพัสดุ หมายความว่า การเก็บ การบันทึก การเบิกจ่าย การยืมการตรวจสอบ การบำรุงรักษา และการจำหน่ายพัสดุราคากลาง หมายความว่าราคาเพื่อใช้เป็นฐานสำหรับเปรียบเทียบราคาที่ผู้ยื่นข้อเสนอได้ยื่นเสนอไว้ซึ่งสามารถจัดซื้อจัดจ้างได้จริงตามลำดับดังต่อไปนี้(๑) ราคาที่ได้มาจากการคำนวณตามหลักเกณฑ์ที่คณะกรรมการราคากลางตามกฎหมายว่าด้วยการจัดซื้อจัดจ้างและการบริหารพัสดุภาครัฐกำหนด(๒) ราคาที่ได้มาจากฐานข้อมูลราคาอ้างอิงของพัสดุที่กรมบัญชีกลางจัดทำ(๓) ราคามาตรฐานที่สำนักงบประมาณหรือหน่วยงานกลางอื่นกำหนด(๔) ราคาที่ได้มาจากการสืบราคาจากท้องตลาด(๕) ราคาที่เคยซื้อหรือจ้างครั้งหลังสุดภายในระยะเวลาสองปีงบประมาณ(๖) ราคาอื่นใดตามหลักเกณฑ์ วิธีการหรือแนวทางปฏิบัติของบรรษัทในกรณีที่มีราคาตาม(๑) ให้ใช้ราคาตาม (๑) ก่อนในกรณีที่ไม่มีราคาตาม(๑) แต่มีราคาตาม (๒) หรือ (๓) ให้ใช้ราคาตาม(๒) หรือ (๓) ก่อน โดยจะใช้ราคาใดตาม (๒) หรือ (๓) ให้คำนึงถึงประโยชน์ของบรรษัทเป็นสำคัญในกรณีที่ไม่มีราคาตาม(๑) (๒) และ (๓) ให้ใช้ราคาตาม (๔) (๕) หรือ (๖) โดยจะใช้ราคาใดตาม (๔) (๕) หรือ (๖) ให้คำนึงถึงประโยชน์ของบรรษัทเป็นสำคัญหน่วยงานของรัฐ หมายความว่า ราชการส่วนกลาง ราชการส่วนภูมิภาคราชการส่วนท้องถิ่น รัฐวิสาหกิจตามกฎหมายว่าด้วยวิธีการงบประมาณ องค์การมหาชนองค์กรอิสระ องค์กรตามรัฐธรรมนูญ หน่วยธุรการของศาล มหาวิทยาลัยในกำกับของรัฐหน่วยงานสังกัดรัฐสภาหรือในกำกับรัฐสภา หน่วยงานอิสระของรัฐและหน่วยงานอื่นตามที่กฎหมายบัญญัติผู้มีอำนาจอนุมัติ หมายความว่า คณะกรรมการ คณะกรรมการบริหารกรรมการและผู้จัดการหรือผู้ที่ได้รับมอบหมายจากคณะกรรมการ คณะกรรมการบริหารหรือกรรมการและผู้จัดการให้มีอำนาจอนุมัติการซื้อ การจ้าง การจ้างที่ปรึกษาการจ้างออกแบบและควบคุมงาน การจำหน่ายพัสดุ หรือการสั่งการใด ๆตามที่กำหนดไว้ในข้อบังคับนี้ผู้เสนอราคาที่มีผลประโยชน์ร่วมกัน หมายความว่าบุคคลธรรมดาหรือนิติบุคคลที่เข้าเสนอราคาขายในการซื้อพัสดุของหน่วยงานของรัฐหรือเข้าเสนอราคาเพื่อรับจ้างทำพัสดุ หรือเข้าเสนองานเพื่อรับจ้างเป็นที่ปรึกษาหรือรับจ้างออกแบบและควบคุมงาน ให้แก่หน่วยงานของรัฐใดเป็นผู้มีส่วนได้เสียไม่ว่าโดยทางตรงหรือทางอ้อมในกิจการของบุคคลธรรมดาหรือนิติบุคคลอื่นที่เข้าเสนอราคาหรือเข้าเสนองานให้แก่ หน่วยงานของรัฐนั้นในคราวเดียวกันการมีส่วนได้เสียไม่ว่าโดยทางตรงหรือทางอ้อมของบุคคลธรรมดาหรือนิติบุคคลดังกล่าวข้างต้นได้แก่การที่บุคคลธรรมดาหรือนิติบุคคลดังกล่าวมีความสัมพันธ์กันในลักษณะดังต่อไปนี้(๑) มีความสัมพันธ์กันในเชิงบริหาร โดยผู้จัดการ หุ้นส่วนผู้จัดการ กรรมการและผู้จัดการผู้บริหารหรือผู้มีอำนาจในการดำเนินงานในกิจการของบุคคลธรรมดาหรือของนิติบุคคลอีกรายหนึ่งหรือหลายรายที่เสนอราคาหรือเสนองานให้แก่หน่วยงานของรัฐในคราวเดียวกัน(๒)มีความสัมพันธ์กันในเชิงทุนโดยผู้เป็นหุ้นส่วนในห้างหุ้นส่วนสามัญหรือผู้เป็นหุ้นส่วนไม่จำกัดความรับผิดในห้างหุ้นส่วนจำกัดหรือผู้ถือหุ้นรายใหญ่ในบริษัทจำกัดหรือบริษัทมหาชนจำกัดเป็นหุ้นส่วนในห้างหุ้นส่วนสามัญหรือห้างหุ้นส่วนจำกัดหรือเป็นผู้ถือหุ้นรายใหญ่ในบริษัทจำกัดหรือบริษัทมหาชนจำกัดอีกรายหนึ่งหรือหลายรายที่เสนอราคาหรือเสนองานให้แก่บรรษัทนั้นในคราวเดียวกันทั้งนี้ผู้ถือหุ้นรายใหญ่ ให้หมายความว่าผู้ถือหุ้นซึ่งถือหุ้นเกินกว่าร้อยละยี่สิบห้าในกิจการนั้นหรือในอัตราอื่นตามที่คณะกรรมการวินิจฉัยเห็นสมควรประกาศกำหนดสำหรับกิจการบางประเภทหรือบางขนาด(๓)มีความสัมพันธ์กันในลักษณะไขว้กันระหว่าง (๑) และ (๒) โดยผู้จัดการหุ้นส่วนผู้จัดการ กรรมการและผู้จัดการ ผู้บริหารหรือผู้มีอำนาจในการดำเนินงานในกิจการของบุคคลธรรมดาหรือของนิติบุคคลรายหนึ่งเป็นหุ้นส่วนในห้างหุ้นส่วนสามัญหรือห้างหุ้นส่วนจำกัดหรือเป็นผู้ถือหุ้นรายใหญ่ในบริษัทจำกัดหรือบริษัทมหาชนจำกัดอีกรายหนึ่งหรือหลายรายที่เข้าเสนอราคาหรือเสนองานให้แก่หน่วยงานของรัฐนั้นในคราวเดียวกันหรือในนัยกลับกันการดำรงตำแหน่งการเป็นหุ้นส่วน หรือการเข้าถือหุ้นดังกล่าวข้างต้นของคู่สมรสหรือบุตรที่ยังไม่บรรลุนิติภาวะของบุคคลใน (๑) (๒) หรือ (๓) ให้ถือว่าเป็นการดำรงตำแหน่งการเป็นหุ้นส่วนหรือการถือหุ้นของบุคคลดังกล่าวในกรณีบุคคลใดใช้ชื่อบุคคลอื่นเป็นผู้จัดการหุ้นส่วนผู้จัดการ กรรมการและผู้จัดการ ผู้บริหาร ผู้เป็นหุ้นส่วน หรือผู้ถือหุ้นโดยที่ตนเองเป็นผู้ใช้อำนาจในการบริหารที่แท้จริงหรือเป็นหุ้นส่วนหรือผู้ถือหุ้นที่แท้จริงของห้างหุ้นส่วนหรือบริษัทจำกัด หรือบริษัทมหาชนจำกัด แล้วแต่กรณี และห้างหุ้นส่วนหรือบริษัทจำกัดหรือบริษัทมหาชนจำกัดที่เกี่ยวข้องได้เข้าเสนอราคาหรือเสนองานให้แก่หน่วยงานของรัฐนั้นในคราวเดียวกันให้ถือว่าผู้เสนอราคาหรือผู้เสนองานนั้นมีความสัมพันธ์กันตาม(๑) (๒) หรือ (๓) แล้วแต่กรณีการขัดขวางการแข่งขันราคาอย่างเป็นธรรมหมายความว่า การที่ผู้เสนอราคาหรือผู้เสนองานรายหนึ่งหรือหลายรายกระทำการอย่างใด ๆอันเป็นการขัดขวาง หรือเป็นอุปสรรคหรือไม่เปิดโอกาสให้มีการแข่งขันราคาอย่างเป็นธรรมในการเสนอราคา หรือเสนองานต่อหน่วยงานของรัฐไม่ว่าจะกระทำโดยการสมยอมกัน หรือโดยการให้ ขอให้ หรือรับว่าจะให้ เรียก รับหรือยอมจะรับเงิน หรือทรัพย์สินหรือประโยชน์อื่นใด หรือใช้กำลังประทุษร้ายหรือข่มขู่ว่าจะใช้กำลังประทุษร้าย หรือแสดงเอกสารอันเป็นเท็จหรือกระทำการใดโดยทุจริต ทั้งนี้โดยมีวัตถุประสงค์ที่จะแสวงหาประโยชน์ในระหว่างผู้เสนอราคา หรือผู้เสนองานด้วยกันหรือเพื่อให้ประโยชน์แก่ผู้เสนอราคาหรือผู้เสนองานรายหนึ่งรายใดเป็นผู้มีสิทธิทำสัญญากับหน่วยงานของรัฐนั้นหรือเพื่อหลีกเลี่ยงการแข่งขันราคาอย่างเป็นธรรม หรือเพื่อให้เกิดความได้เปรียบหน่วยงานของรัฐโดยมิใช่เป็นไปในทางการประกอบธุรกิจปกติองค์กรกลางหมายความว่า องค์กรกลางตามกฎหมายว่าด้วยการจัดซื้อจัดจ้างและการบริหารพัสดุภาครัฐพ.ร.บ.การจัดซื้อจัดจ้างฯ หมายความว่าพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐และที่แก้ไขเพิ่มเติมระเบียบหมายความว่า ระเบียบที่เกี่ยวข้องซึ่งออกตามความใน พ.ร.บ. การจัดซื้อจัดจ้างฯ และที่แก้ไขเพิ่มเติมกฎกระทรวง หมายความว่า กฎกระทรวงที่เกี่ยวข้องซึ่งออกตามความใน พ.ร.บ.การจัดซื้อจัดจ้างฯ และที่แก้ไขเพิ่มเติมประกาศ หมายความว่า ประกาศที่เกี่ยวข้องซึ่งออกตามความใน พ.ร.บ.การจัดซื้อจัดจ้างฯ และที่แก้ไขเพิ่มเติมกฎหมายว่าด้วยการจัดซื้อจัดจ้างและการบริหารพัสดุภาครัฐ หมายความว่าหลักเกณฑ์รายละเอียดวิธีการและขั้นตอนการจัดซื้อจัดจ้างและการบริหารพัสดุภาครัฐตามที่กำหนดไว้ในพ.ร.บ.การจัดซื้อจัดจ้างฯ ระเบียบ กฎกระทรวง ประกาศข้อ ๖เพื่อให้การปฏิบัติงานเกี่ยวกับการจัดซื้อจัดจ้างและการบริหารพัสดุโดยใช้งบประมาณของบรรษัทให้เกิดความคุ้มค่า โปร่งใส มีประสิทธิภาพและประสิทธิผลและตรวจสอบได้ตามภารกิจของบรรษัท และป้องกันปัญหาการทุจริต จึงกำหนดให้บรรษัททำการจัดซื้อจัดจ้างตามหลักเกณฑ์วิธีการและขั้นตอนดังนี้(๑) การจัดซื้อจัดจ้างที่เกี่ยวกับการพาณิชย์โดยตรง ให้ปฏิบัติตามหลักเกณฑ์วิธีการและขั้นตอนตามที่กำหนดไว้ในข้อบังคับนี้ และระเบียบ คำสั่ง ประกาศที่กรรมการและผู้จัดการกำหนดเพื่อให้การจัดซื้อจัดจ้างที่เกี่ยวกับการพาณิชย์โดยตรงของบรรษัทในต่างประเทศหรือหน่วยงานของบรรษัทที่ตั้งอยู่ในต่างประเทศเกิดความยืดหยุ่นและมีความคล่องตัวให้ดำเนินการจัดซื้อจัดจ้างและการบริหารพัสดุดังกล่าวทั้งหมดหรือบางส่วนตามธรรมเนียมปฏิบัติหรือจารีตประเพณีแห่งท้องถิ่นโดยกำหนดให้ทำการจัดซื้อจัดจ้างด้วยวิธีการตามที่กำหนดไว้ในข้อบังคับนี้โดยได้รับความเห็นชอบจากคณะกรรมการการจัดซื้อจัดจ้างที่เกี่ยวกับการพาณิชย์โดยตรงซึ่งข้อบังคับนี้มิได้กำหนดไว้ให้นำกฎหมายว่าด้วยการจัดซื้อจัดจ้างและการบริหารพัสดุภาครัฐมาใช้บังคับโดยอนุโลม(๒)การจัดซื้อจัดจ้างที่ไม่ใช่การจัดซื้อจัดจ้างที่เกี่ยวกับการพาณิชย์โดยตรงให้ปฏิบัติตามหลักเกณฑ์วิธีการและขั้นตอนตามที่กำหนดไว้ในกฎหมายว่าด้วยการจัดซื้อจัดจ้างและการบริหารพัสดุภาครัฐยกเว้นกรณีที่กำหนดไว้ในหมวด ๑ข้อ ๗ให้กรรมการและผู้จัดการเป็นผู้รักษาการตามข้อบังคับนี้และให้มีอำนาจวินิจฉัยตีความปัญหาเกี่ยวกับการปฏิบัติตามข้อบังคับและให้มีอำนาจหน้าที่ดังนี้(๑) ออกระเบียบ ประกาศคำสั่งเพื่อกำหนดหลักเกณฑ์และวิธีปฏิบัติเพื่อประโยชน์ต่อการปฏิบัติตามข้อบังคับนี้โดยไม่ขัดหรือแย้งกับข้อบังคับนี้ โดยความเห็นชอบจากคณะกรรมการ(๒) เสนอแนะการแก้ไขปรับปรุงข้อบังคับต่อคณะกรรมการ(๓) ดำเนินการอื่นใดตามที่ข้อบังคับนี้กำหนดหรือตามที่คณะกรรมการมอบหมายภายใต้ขอบเขตข้อบังคับนี้หมวด ๑การจัดซื้อจัดจ้าง ส่วนที่ ๑บททั่วไป ข้อ ๘การจัดซื้อจัดจ้างและการบริหารพัสดุของบรรษัทต้องก่อให้เกิดประโยชน์สูงสุดแก่บรรษัทและต้องสอดคล้องกับหลักการ ดังต่อไปนี้(๑) คุ้มค่าโดยพัสดุที่จัดซื้อจัดจ้างต้องมีคุณภาพหรือคุณลักษณะที่ตอบสนองวัตถุประสงค์ในการใช้งานของบรรษัทมีราคาที่เหมาะสม และมีแผนการบริหารพัสดุที่เหมาะสมและชัดเจน(๒) โปร่งใสโดยการจัดซื้อจัดจ้างและการบริหารพัสดุต้องกระทำโดยเปิดเผยเปิดโอกาสให้มีการแข่งขันอย่างเป็นธรรมมีการปฏิบัติต่อผู้ประกอบการทุกรายโดยเท่าเทียมกัน มีระยะเวลาที่เหมาะสมและเพียงพอต่อการยื่นข้อเสนอ มีหลักฐานการดำเนินงานชัดเจนและมีการเปิดเผยข้อมูลการจัดซื้อจัดจ้างและการบริหารพัสดุในทุกขั้นตอน(๓) มีประสิทธิภาพและประสิทธิผลโดยต้องมีการวางแผนการจัดซื้อจัดจ้างและการบริหารพัสดุล่วงหน้าเพื่อให้การจัดซื้อจัดจ้างและการบริหารพัสดุเป็นไปอย่างต่อเนื่องและมีกำหนดเวลาที่เหมาะสมโดยมีการประเมินและเปิดเผยผลสัมฤทธิ์ของการจัดซื้อจัดจ้างและการบริหารพัสดุ(๔) ตรวจสอบได้โดยมีการเก็บข้อมูลการจัดซื้อจัดจ้างและการบริหารพัสดุอย่างเป็นระบบเพื่อประโยชน์ในการตรวจสอบการปฏิบัติเกี่ยวกับการจัดซื้อจัดจ้างและการบริหารพัสดุของบรรษัทต้องเป็นตามแนวทางที่กำหนดไว้ในวรรคหนึ่งข้างต้นหากการจัดซื้อจัดจ้างและการบริหารพัสดุของบรรษัทไม่เป็นไปตามหลักการดังกล่าวแต่ไม่มีผลต่อการจัดซื้อจัดจ้างและการบริหารพัสดุอย่างมีนัยสำคัญหรือเกิดจากกรณีเร่งด่วน หรือมีเหตุผลหรือความจำเป็นอื่นการจัดซื้อจัดจ้างนั้นย่อมไม่เสียไปให้ใช้หลักการตามวรรคหนึ่งเป็นแนวทางในการปฏิบัติตามอำนาจหน้าที่ของคณะกรรมการนโยบายคณะกรรมการวินิจฉัย คณะกรรมการราคากลาง คณะกรรมการ ค.ป.ท.และคณะกรรมการพิจารณาอุทธรณ์ ตามที่กำหนดใน พ.ร.บ. การจัดซื้อจัดจ้างฯ โดยอนุโลมข้อ ๙การกำหนดคุณลักษณะเฉพาะของพัสดุที่จะทำการจัดซื้อจัดจ้างของบรรษัทให้คำนึงถึงคุณภาพเทคนิค และวัตถุประสงค์การจัดซื้อจัดจ้างนั้นและห้ามมิให้กำหนดคุณลักษณะเฉพาะของพัสดุให้ใกล้เคียงกับยี่ห้อใดยี่ห้อหนึ่งหรือของผู้ขายรายใดรายหนึ่งโดยเฉพาะเว้นแต่พัสดุที่จะทำการจัดซื้อจัดจ้างตามวัตถุประสงค์นั้นมียี่ห้อเดียวหรือจะต้องใช้อะไหล่ของยี่ห้อใดก็ให้ระบุยี่ห้อนั้นได้ข้อ๑๐ ห้ามมิให้บรรษัทเปิดเผยข้อเสนอของผู้ยื่นข้อเสนอในส่วนที่เป็นสาระสำคัญและเป็นข้อมูลทางเทคนิคของผู้ยื่นข้อเสนอซึ่งอาจก่อให้เกิดการได้เปรียบเสียเปรียบระหว่างผู้ยื่นข้อเสนอด้วยกันต่อผู้ซึ่งมิได้เกี่ยวข้องกับการจัดซื้อจัดจ้างครั้งนั้นหรือต่อผู้ยื่นข้อเสนอรายอื่นเว้นแต่เป็นการเปิดเผยข้อมูลต่อผู้มีอำนาจหน้าที่ตามกฎหมายหรือดำเนินการตามกฎหมายข้อ๑๑ ในการจัดซื้อจัดจ้างผู้ที่มีหน้าที่ดำเนินการต้องไม่เป็นผู้มีส่วนได้เสียกับผู้ยื่นข้อเสนอหรือคู่สัญญาในงานนั้นในกรณีที่ปรากฏในภายหลังว่าผู้ที่มีหน้าที่ดำเนินการตามวรรคหนึ่งเป็นผู้มีส่วนได้เสียกับผู้ยื่นข้อเสนอหรือคู่สัญญาในขั้นตอนหนึ่งขั้นตอนใดของการจัดซื้อจัดจ้างหรือเป็นกรรมการในคณะกรรมการซื้อหรือจ้างแต่ไม่มีผลต่อการจัดซื้อจัดจ้างอย่างมีนัยสำคัญ การจัดซื้อจัดจ้างนั้นย่อมไม่เสียไปข้อ๑๒ เพื่อให้การจัดซื้อจัดจ้างเป็นไปด้วยความเรียบร้อยและไม่เกิดความเสียหายต่อบรรษัทในกรณีที่บรรษัทได้ทำการจัดซื้อจัดจ้างขั้นตอนหนึ่งขั้นตอนใดผิดพลาดหรือผิดเล็กน้อยและไม่มีผลต่อการจัดซื้อจัดจ้างอย่างมีนัยสำคัญการจัดซื้อจัดจ้างนั้นย่อมไม่เสียไปส่วนที่ ๒การจัดทำแผนการจัดซื้อจัดจ้าง ข้อ๑๓ เมื่อบรรษัทได้รับความเห็นชอบวงเงินงบประมาณที่จะใช้ในการจัดซื้อจัดจ้างจากหน่วยงานที่เกี่ยวข้องหรือผู้มีอำนาจในการพิจารณางบประมาณแล้วให้ส่วนงานหรือฝ่ายงานที่มีหน้าที่และความรับผิดชอบงานเกี่ยวกับการจัดซื้อจัดจ้างของบรรษัทตามโครงสร้างองค์กรหรือฝ่ายงานที่ได้รับมอบหมายให้ปฏิบัติงานดังกล่าวมีหน้าที่ในการจัดทำแผนการจัดซื้อจัดจ้างประจำปีของบรรษัทสำหรับการจัดซื้อจัดจ้างที่มีวงเงินตั้งแต่ ๕๐๐,๐๐๐ บาทขึ้นไปโดยผ่านหัวหน้าเจ้าหน้าที่ตามลำดับชั้นเสนอกรรมการและผู้จัดการเพื่อพิจารณาให้ความเห็นชอบแผนการจัดซื้อจัดจ้างประจำปีแผนการจัดซื้อจัดจ้างประจำปีตามวรรคหนึ่งให้ประกอบด้วยรายการอย่างน้อยดังต่อไปนี้(๑)ชื่อโครงการที่จะจัดซื้อจัดจ้าง(๒)วงเงินที่จะจัดซื้อจัดจ้างโดยประมาณ(๓)ระยะเวลาที่คาดว่าจะจัดซื้อจัดจ้างหลักเกณฑ์วิธีการ และรายละเอียดการจัดทำแผนการจัดซื้อจัดจ้างตามวรรคหนึ่งและการเปลี่ยนแปลงแผน ให้เป็นไปตามที่กรรมการและผู้จัดการเห็นสมควรข้อ๑๔ การจัดซื้อจัดจ้างที่ได้รับงบประมาณและกำหนดอยู่ในแผนการจัดซื้อจัดจ้างประจำปีแล้วให้ดำเนินการขออนุมัติจากผู้มีอำนาจอนุมัติและดำเนินการจัดซื้อจัดจ้างตามวิธีการขั้นตอนที่กำหนดไว้ในข้อบังคับนี้ต่อไปสำหรับการจัดซื้อจัดจ้างที่ไม่ได้รับอนุมัติงบประมาณไว้หรือได้รับอนุมัติงบประมาณไว้ไม่เพียงพอหรือไม่ได้กำหนดไว้ในแผนการจัดซื้อจัดจ้างประจำปีให้เสนอขออนุมัติจัดซื้อจัดจ้างจากคณะกรรมการส่วนที่ ๓ผู้มีอำนาจอนุมัติการจัดซื้อจัดจ้างและการจ่ายเงิน ข้อ๑๕ การอนุมัติการจัดซื้อจัดจ้างให้เป็นอำนาจของผู้ดำรงตำแหน่งและภายในวงเงิน ดังต่อไปนี้(๑) กรรมการและผู้จัดการ วงเงินไม่เกิน ๒๐,๐๐๐,๐๐๐ บาท(๒) คณะกรรมการบริหาร วงเงินเกิน ๒๐,๐๐๐,๐๐๐ บาท แต่ไม่เกิน ๕๐,๐๐๐,๐๐๐ บาท(๓) คณะกรรมการ วงเงินเกิน ๕๐,๐๐๐,๐๐๐ บาทขึ้นไปข้อ๑๖ การอนุมัติการจ่ายเงินในแต่ละงวดงานของการจัดซื้อจัดจ้างที่ได้รับการอนุมัติโดยผู้มีอำนาจอนุมัติตามข้อ ๑๕ แล้ว ให้เป็นอำนาจของผู้ดำรงตำแหน่งและภายในวงเงินดังต่อไปนี้(๑) กรรมการและผู้จัดการ วงเงินไม่เกิน ๑๐,๐๐๐,๐๐๐ บาท(๒) คณะกรรมการบริหาร วงเงินเกิน ๑๐,๐๐๐,๐๐๐ บาท แต่ไม่เกิน ๒๐,๐๐๐,๐๐๐ บาท(๓) คณะกรรมการ วงเงินเกิน ๒๐,๐๐๐,๐๐๐ บาทขึ้นไปกรรมการและผู้จัดการอาจมอบอำนาจเป็นลายลักษณ์อักษรให้รองกรรมการผู้จัดการหรือผู้ช่วยกรรมการผู้จัดการ มีอำนาจตาม (๑) ภายในวงเงินที่กรรมการและผู้จัดการกำหนดก็ได้ทั้งนี้ โดยให้คำนึงถึงระดับตำแหน่งหน้าที่และความรับผิดชอบของผู้ที่ได้รับมอบอำนาจเป็นสำคัญและเมื่อมีการมอบอำนาจดังกล่าวแล้ว ผู้รับมอบอำนาจมีหน้าที่ต้องรับมอบอำนาจนั้นและจะมอบอำนาจนั้นให้แก่พนักงานผู้ดำรงตำแหน่งอื่นต่อไปไม่ได้หน่วยงานที่ขอซื้อขอจ้างจะต้องรายงานความคืบหน้าการจ่ายเงินให้กับผู้มีอำนาจอนุมัติการจัดซื้อจัดจ้างทราบเมื่อมีการจ่ายเงินงวดงานคิดเป็นอัตราร้อยละ ๕๐ อัตราร้อยละ ๗๕ และอัตราร้อยละ ๑๐๐ของวงเงินการจัดซื้อจัดจ้างส่วนที่ ๔ผู้มีหน้าที่ปฏิบัติและรับผิดชอบกระบวนการจัดซื้อหรือจ้างแต่ละขั้นตอน ข้อ๑๗ ผู้มีหน้าที่ปฏิบัติและรับผิดชอบกระบวนการจัดซื้อหรือจ้างแต่ละขั้นตอนดังต่อไปนี้(๑) หน่วยงานที่ขอซื้อหรือจ้าง มีหน้าที่ดังนี้(๑.๑) เป็นผู้จัดทำรายงานการขอซื้อหรือจ้างโดยผ่านการตรวจพิจารณาจากหัวหน้าเจ้าหน้าที่เสนอขออนุมัติตามลำดับชั้นถึงผู้มีอำนาจอนุมัติ(๑.๒)เป็นผู้จัดทำร่างขอบเขตของงานหรือรายละเอียดคุณลักษณะเฉพาะของพัสดุโดยผ่านการตรวจพิจารณาจากหัวหน้าเจ้าหน้าที่(๑.๓) ให้หน่วยงานที่ขอซื้อหรือจ้างต้องจัดให้มีการบันทึกรายงานผลการพิจารณารายละเอียดวิธีการและขั้นตอนการจัดซื้อหรือจ้างและจัดเก็บไว้อย่างเป็นระบบเพื่อประโยชน์ในการตรวจดูข้อมูลเมื่อมีการร้องขอ การจัดทำบันทึกรายงานผลการพิจารณารายละเอียดวิธีการและขั้นตอนการจัดซื้อหรือจ้างและร้องขอเพื่อตรวจดูบันทึกรายงานดังกล่าวให้เป็นไปตามที่ข้อบังคับนี้และระเบียบกำหนด(๑.๔)ให้หน่วยงานที่ขอซื้อหรือจ้างมีหน้าที่รับผิดชอบในการเป็นผู้ประสานงานหรือบริหารจัดการงานใด ๆเพื่อให้การซื้อหรือการจ้างนั้นสำเร็จเป็นไปตามวัตถุประสงค์ตามที่กำหนดไว้(๒) คณะกรรมการซื้อหรือจ้างที่กรรมการและผู้จัดการแต่งตั้งตามที่กำหนดในหมวด๒ ส่วนที่ ๓ เป็นผู้จัดทำบันทึกรายงานผลการพิจารณาคัดเลือกโดยผ่านการตรวจพิจารณาจากหัวหน้าเจ้าหน้าที่เพื่อเสนอความเห็นต่อกรรมการและผู้จัดการ(๓) ให้ส่วนงานหรือฝ่ายงานที่มีหน้าที่และความรับผิดชอบงานเกี่ยวกับงานการจัดซื้อจัดจ้างของบรรษัทตามโครงสร้างองค์กรหรือฝ่ายงานที่ได้รับมอบหมายให้ปฏิบัติงานดังกล่าวเป็นผู้ประกาศเผยแพร่เอกสารหนังสือที่เกี่ยวข้องกับการจัดซื้อจัดจ้าง ตามวิธีที่กำหนดในข้อบังคับนี้ทั้งนี้เพื่อให้การจัดซื้อหรือการจัดจ้างมีประสิทธิภาพและประสิทธิผลยิ่งขึ้น กรรมการและผู้จัดการมีอำนาจมอบหมายให้พนักงานหรือฝ่ายงานใดในบรรษัทมีหน้าที่และความรับผิดชอบตามที่กำหนดไว้ใน(๑) (๒) และ (๓) ก็ได้หมวด ๒การจัดซื้อจัดจ้างที่เกี่ยวกับการพาณิชย์โดยตรง ส่วนที่ ๑บททั่วไป ข้อ๑๘ ในกรณีที่มีการจัดซื้อจัดจ้างเพื่อจัดทำพัสดุเองให้กรรมการและผู้จัดการแต่งตั้งผู้ควบคุมรับผิดชอบในการจัดทำเองนั้นและแต่งตั้งคณะกรรมการตรวจการปฏิบัติงานโดยมีคุณสมบัติและหน้าที่เช่นเดียวกับคณะกรรมการตรวจรับพัสดุเว้นแต่จะมีหน่วยงานที่มีผู้รับผิดชอบโดยเฉพาะอยู่แล้วข้อ๑๙ การแบ่งซื้อหรือแบ่งจ้างโดยลดวงเงินที่จะจัดซื้อจัดจ้างในครั้งเดียวกันเพื่อให้วิธีการซื้อหรือจ้างหรืออำนาจในการสั่งซื้อสั่งจ้างเปลี่ยนแปลงไปจะกระทำมิได้กรณีใดจะเป็นการแบ่งซื้อหรือแบ่งจ้างให้พิจารณาถึงวัตถุประสงค์ในการซื้อหรือจ้างครั้งนั้นและความคุ้มค่าของบรรษัทเป็นสำคัญส่วนที่ ๒การมีส่วนร่วมของภาคประชาชนและผู้ประกอบการในการป้องกันการทุจริต ข้อ๒๐ เพื่อให้เกิดความโปร่งใสในการจัดซื้อจัดจ้างของบรรษัทบรรษัทอาจจัดให้ภาคประชาชนมีส่วนร่วมในการสังเกตการณ์ขั้นตอนหนึ่งขั้นตอนใดของการจัดซื้อจัดจ้างของบรรษัทก็ได้ข้อ๒๑ ในการดำเนินการตามข้อ ๒๐บรรษัทอาจกำหนดให้มีการจัดทำข้อตกลงคุณธรรมตามโครงการความร่วมมือป้องกันการทุจริตในการจัดซื้อจัดจ้างก็ได้ข้อตกลงคุณธรรมตามวรรคหนึ่งให้จัดทำข้อตกลงร่วมกันระหว่างบรรษัทและผู้ประกอบการที่จะยื่นข้อเสนอโดยบรรษัทและผู้ประกอบการที่จะยื่นข้อเสนอต้องตกลงกันว่าจะไม่กระทำการทุจริตในการจัดซื้อจัดจ้างและให้มีผู้สังเกตการณ์ซึ่งมีความรู้ ความเชี่ยวชาญหรือประสบการณ์ที่จำเป็นต่อโครงการจัดซื้อจัดจ้างนั้น ๆเข้าร่วมสังเกตการณ์ในการจัดซื้อจัดจ้างตั้งแต่ขั้นตอนการจัดทำร่างขอบเขตของงานหรือรายละเอียดของพัสดุที่จะทำการจัดซื้อจัดจ้างและร่างเอกสารเชิญชวนจนถึงขั้นตอนสิ้นสุดโครงการโดยสังเกตการณ์ต้องมีความเป็นกลางและไม่เป็นผู้มีส่วนได้เสียในโครงการการจัดซื้อจัดจ้างนั้นแนวทางและวิธีการในการดำเนินงานโครงการแบบของข้อตกลงคุณธรรมการคัดเลือกผู้สังเกตการณ์ให้เป็นไปตามที่คณะกรรมการประกาศกำหนดส่วนที่ ๓คณะกรรมการซื้อหรือจ้าง ข้อ๒๒ ยกเว้นกรณีที่ข้อบังคับนี้กำหนดไว้เป็นอย่างอื่นในการดำเนินการซื้อหรือจ้างแต่ละครั้ง ให้กรรมการและผู้จัดการแต่งตั้งคณะกรรมการซื้อหรือจ้างขึ้นเพื่อปฏิบัติการตามข้อบังคับนี้ พร้อมกับกำหนดระยะเวลาในการพิจารณาของคณะกรรมการ แล้วแต่กรณีคือ(๑)คณะกรรมการซื้อหรือจ้างโดยวิธีตรวจสอบราคา(๒)คณะกรรมการซื้อหรือจ้างโดยวิธีขึ้นทะเบียนผู้รับจ้าง(๓)คณะกรรมการซื้อหรือจ้างโดยวิธีตกลงราคา(๔)คณะกรรมการดำเนินการจ้างที่ปรึกษาโดยวิธีตกลง(๕)คณะกรรมการดำเนินการจ้างที่ปรึกษาโดยวิธีคัดเลือก(๖)คณะกรรมการตรวจรับพัสดุให้คณะกรรมการซื้อหรือจ้างแต่ละคณะรายงานผลการพิจารณาต่อกรรมการและผู้จัดการภายในระยะเวลาที่กำหนดถ้ามีเหตุที่ทำให้การรายงานล่าช้าให้เสนอกรรมการและผู้จัดการพิจารณาขยายเวลาให้ตามความจำเป็นข้อ๒๓ คณะกรรมการซื้อหรือจ้างตามข้อ ๒๒แต่ละคณะประกอบด้วย ประธานกรรมการ ๑ คน และกรรมการอย่างน้อย ๒ คนซึ่งแต่งตั้งจากพนักงาน ลูกจ้างประจำโดยให้คำนึงถึงลักษณะหน้าที่และความรับผิดชอบของผู้ที่ได้รับแต่งตั้งเป็นสำคัญในกรณีจำเป็นหรือเพื่อประโยชน์ของบรรษัทจะแต่งตั้งบุคคลอื่นร่วมเป็นกรรมการด้วยก็ได้แต่จำนวนกรรมการที่เป็นบุคคลอื่นนั้นจะต้องไม่มากกว่าจำนวนกรรมการตามวรรคหนึ่งในการซื้อหรือจ้างครั้งเดียวกันห้ามแต่งตั้งผู้ที่เป็นกรรมการซื้อหรือจ้างเป็นกรรมการตรวจรับพัสดุคณะกรรมการซื้อหรือจ้างและคณะกรรมการตรวจรับแต่ละคณะควรแต่งตั้งผู้ชำนาญการหรือผู้ทรงคุณวุฒิเกี่ยวกับงานซื้อหรือจ้างนั้น ๆเข้าร่วมเป็นกรรมการด้วยข้อ ๒๔ การประชุมของคณะกรรมการแต่ละคณะต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดให้ประธานกรรมการและกรรมการแต่ละคนมีเสียงหนึ่งในการลงมติ โดยประธานกรรมการต้องอยู่ด้วยทุกครั้งในการประชุมหากประธานกรรมการไม่สามารถปฏิบัติหน้าที่ได้ ให้กรรมการและผู้จัดการแต่งตั้งประธานกรรมการคนใหม่เป็นประธานกรรมการแทนมติของคณะกรรมการให้ถือเสียงข้างมากถ้าคะแนนเสียงเท่ากันให้ประธานกรรมการออกเสียงเพิ่มขึ้นอีกเสียงหนึ่งเป็นเสียงชี้ขาดเว้นแต่คณะกรรมการตรวจรับพัสดุให้ถือมติเอกฉันท์กรรมการของคณะใดไม่เห็นด้วยกับมติของคณะกรรมการให้ทำบันทึกความเห็นแย้งไว้ด้วย ประธานกรรมการและกรรมการจะต้องไม่เป็นผู้มีส่วนได้เสียกับผู้ยื่นข้อเสนอหรือคู่สัญญาในการซื้อหรือจ้างครั้งนั้นทั้งนี้ การมีส่วนได้เสียในเรื่องซึ่งที่ประชุมพิจารณาของประธานกรรมการและกรรมการให้เป็นไปตามกฎหมายว่าด้วยวิธีปฏิบัติราชการทางปกครองหากประธานกรรมการหรือกรรมการทราบว่าตนเป็นผู้มีส่วนได้เสียกับผู้ยื่นข้อเสนอหรือคู่สัญญาในการซื้อหรือจ้างครั้งนั้นให้ประธานกรรมการหรือกรรมการผู้นั้นลาออกจากการเป็นประธานกรรมการหรือกรรมการในคณะกรรมการที่ตนได้รับการแต่งตั้งนั้นและให้รายงานกรรมการและผู้จัดการทราบเพื่อสั่งการตามที่เห็นสมควรต่อไปส่วนที่ ๔กระบวนการซื้อหรือจ้าง ๔.๑ บททั่วไปข้อ๒๕ ในการซื้อหรือจ้างแต่ละวิธีให้ผู้มีหน้าที่หรือผู้ที่ได้รับมอบหมายตามที่กำหนดไว้ในข้อ ๑๗ (๑) ต้องจัดทำรายงานขอซื้อหรือขอจ้างเสนอกรรมการและผู้จัดการและผู้มีอำนาจอนุมัติจัดซื้อจัดจ้างตามลำดับเพื่อขอความเห็นชอบโดยเสนอผ่านหัวหน้าเจ้าหน้าที่ตามรายการดังต่อไปนี้(๑) เหตุผลและความจำเป็นที่ต้องจัดซื้อหรือจ้าง(๒)ขอบเขตของงานหรือรายละเอียดคุณลักษณะเฉพาะของพัสดุหรือแบบรูปรายการงานก่อสร้างที่จะซื้อหรือจ้างแล้วแต่กรณี(๓) ราคากลางของพัสดุที่จะซื้อหรือจ้าง(๔) วงเงินที่จะซื้อหรือจ้าง โดยให้ระบุวงเงินงบประมาณถ้าไม่มีวงเงินดังกล่าวให้ระบุวงเงินที่ประมาณว่าจะซื้อหรือจ้างในครั้งนั้น(๕) กำหนดเวลาที่ต้องการใช้พัสดุนั้นหรือให้งานนั้นแล้วเสร็จ(๖) วิธีที่จะซื้อหรือจ้างและเหตุผลที่ต้องซื้อหรือจ้างโดยวิธีนั้น(๗) หลักเกณฑ์การพิจารณาคัดเลือกข้อเสนอ(๘) ข้อเสนออื่น ๆ เช่น การขออนุมัติแต่งตั้งคณะกรรมการต่าง ๆ ที่จำเป็นในการซื้อหรือจ้างการออกประกาศและเอกสารเชิญชวนหรือหนังสือเชิญชวนการซื้อหรือจ้างกรณีจำเป็นเร่งด่วนอันเนื่องมาจากเกิดเหตุการณ์ที่ไม่อาจคาดหมายได้หรือกรณีมีความจำเป็นต้องใช้พัสดุนั้นโดยฉุกเฉินซึ่งไม่อาจทำรายงานตามปกติได้ ผู้มีหน้าที่หรือผู้ที่ได้รับมอบหมายในการปฏิบัติงานนั้นจะทำรายงานตามวรรคหนึ่งเฉพาะรายการที่เห็นว่าจำเป็นก็ได้ข้อ ๒๖ เมื่อกรรมการและผู้จัดการให้ความเห็นชอบตามรายงานขอซื้อหรือขอจ้างที่เสนอตามข้อ๒๕ แล้วให้ผู้มีหน้าที่หรือผู้ที่ได้รับมอบหมายดำเนินการตามวิธีซื้อหรือจ้างนั้นต่อไปได้ ๔.๒ วิธีการซื้อหรือจ้าง(ไม่รวมการจ้างที่ปรึกษา)ข้อ๒๗ การซื้อหรือจ้าง กระทำได้ ๓วิธีดังนี้(๑) วิธีตรวจสอบราคา(๒) วิธีขึ้นทะเบียนผู้รับจ้าง(๓) วิธีตกลงราคาการซื้อหรือจ้างโดยวิธีตรวจสอบราคาข้อ ๒๘ การซื้อหรือจ้างโดยวิธีตรวจสอบราคา ได้แก่การซื้อหรือจ้างโดยการเชิญชวนเฉพาะผู้ประกอบการที่มีคุณสมบัติตรงตามเงื่อนไขที่บรรษัทกำหนดซึ่งต้องไม่น้อยกว่าสามรายให้เข้ายื่นข้อเสนอ เว้นแต่ในงานนั้นมีผู้ประกอบการที่มีคุณสมบัติตรงตามที่กำหนดน้อยกว่าสามรายซึ่งกระทำได้ในกรณีใดกรณีหนึ่งดังต่อไปนี้(๑) การซื้อหรือจ้างครั้งหนึ่ง ซึ่งมีวงเงินเกิน ๕๐๐,๐๐๐บาท(๒) ใช้วิธีประกาศเชิญชวนทั่วไปแล้ว แต่ไม่มีผู้ยื่นข้อเสนอหรือข้อเสนอนั้นไม่ได้รับการคัดเลือก(๓)พัสดุที่ต้องการซื้อหรือจ้างมีคุณลักษณะเฉพาะเป็นพิเศษหรือซับซ้อนหรือต้องผลิต จำหน่ายก่อสร้าง หรือให้บริการโดยผู้ประกอบการที่มีฝีมือโดยเฉพาะหรือมีความชำนาญเป็นพิเศษหรือมีทักษะสูง และผู้ประกอบการนั้นมีจำนวนจำกัด(๔)มีความจำเป็นเร่งด่วนที่ต้องใช้พัสดุนั้นอันเนื่องมาจากเกิดเหตุการณ์ที่ไม่อาจคาดหมายได้(๕)เป็นพัสดุที่โดยลักษณะของการใช้งานหรือมีข้อจำกัดทางเทคนิคที่จำเป็นต้องระบุยี่ห้อเป็นการเฉพาะ(๖)เป็นงานจ้างซ่อมพัสดุที่จำเป็นต้องถอดตรวจให้ทราบความชำรุดเสียหายเสียก่อนจึงจะประมาณค่าซ่อมได้เช่น งานจ้างซ่อมเครื่องจักร เครื่องมือกล เครื่องยนต์ เครื่องไฟฟ้าหรือเครื่องอิเล็กทรอนิกส์ข้อ๒๙ เมื่อกรรมการและผู้จัดการให้ความเห็นชอบรายงานขอซื้อหรือขอจ้างตามข้อ๒๕ แล้วให้คณะกรรมการซื้อหรือจ้างโดยวิธีตรวจสอบราคา ดำเนินการดังต่อไปนี้(๑) จัดทำหนังสือเชิญชวนผู้ประกอบการที่มีคุณสมบัติตรงตามเงื่อนไขที่กำหนดไม่น้อยกว่าสามรายให้เข้ายื่นข้อเสนอเว้นแต่ในงานนั้นมีผู้ประกอบการที่มีคุณสมบัติตรงตามที่กำหนดน้อยกว่าสามรายโดยให้คำนึงถึงการไม่มีผลประโยชน์ร่วมกันของผู้ที่เข้ายื่นข้อเสนอพร้อมจัดทำบัญชีรายชื่อผู้ประกอบการที่คณะกรรมการซื้อหรือจ้างโดยวิธีตรวจสอบราคามีหนังสือเชิญชวน(๒) ในการยื่นซองข้อเสนอผู้ยื่นข้อเสนอจะต้องผนึกซองจ่าหน้าถึงประธานคณะกรรมการซื้อหรือจ้างโดยวิธีตรวจสอบราคาครั้งนั้นและส่งถึงบรรษัทผู้ดำเนินการซื้อหรือจ้างโดยยื่นโดยตรงต่อบรรษัทพร้อมรับรองเอกสารหลักฐานที่ยื่นมาพร้อมกับซองว่าเอกสารดังกล่าวถูกต้องและเป็นความจริงทุกประการให้เจ้าหน้าที่ลงรับโดยไม่เปิดซองพร้อมระบุวันและเวลาที่รับซองในกรณีที่ผู้ยื่นข้อเสนอมายื่นซองโดยตรง ให้ออกใบรับให้แก่ผู้ยื่นข้อเสนอและให้ส่งมอบซองเสนอราคาทั้งหมด และเอกสารหลักฐานต่าง ๆที่ได้รับไว้ต่อคณะกรรมการซื้อหรือจ้างโดยวิธีตรวจสอบราคาครั้งนั้นเพื่อดำเนินการต่อไป(๓) เมื่อถึงกำหนดวัน เวลาการรับซองข้อเสนอ ให้รับซองข้อเสนอของผู้ยื่นข้อเสนอเฉพาะรายที่คณะกรรมการซื้อหรือจ้างโดยวิธีตรวจสอบราคาได้มีหนังสือเชิญชวนเท่านั้นพร้อมจัดทำบัญชีรายชื่อผู้มายื่นข้อเสนอ เมื่อพ้นกำหนดเวลารับซองข้อเสนอห้ามรับเอกสารหลักฐานต่าง ๆ และพัสดุตัวอย่างตามเงื่อนไขที่กำหนดในหนังสือเชิญชวนเพิ่มเติมจากผู้ยื่นข้อเสนอเว้นแต่กรณีการซื้อหรือจ้างใดมีรายละเอียดที่มีความจำเป็นโดยสภาพของการซื้อหรือจ้างที่จะต้องให้ผู้ยื่นข้อเสนอนำตัวอย่างพัสดุมาแสดงเพื่อทดลองหรือทดสอบหรือนำเสนองานหรือให้ผู้ยื่นข้อเสนอนำเอกสารหรือรายละเอียดมาส่งภายหลังจากวันยื่นซองข้อเสนอ(๔) เมื่อถึงกำหนดเวลาการเปิดซองข้อเสนอให้คณะกรรมการซื้อหรือจ้างโดยวิธีตรวจสอบราคาดำเนินการเปิดซองข้อเสนอและตรวจสอบเอกสารหลักฐานต่าง ๆของผู้ยื่นข้อเสนอทุกรายแล้ว ให้กรรมการทุกคนลงลายมือซื่อกำกับไว้ในใบเสนอราคาและเอกสารประกอบการเสนอราคาของผู้ยื่นข้อเสนอทุกแผ่นและให้ดำเนินการดังต่อไปนี้(๔.๑) ตรวจสอบการมีผลประโยชน์ร่วมกันและเอกสารหลักฐานการเสนอราคาต่าง ๆ และพัสดุตัวอย่าง(ถ้ามี) หรือพิจารณาการนำเสนองานของผู้ยื่นข้อเสนอทุกราย แล้วคัดเลือกผู้ยื่นข้อเสนอที่ไม่มีผลประโยชน์ร่วมกันและยื่นเอกสารการเสนอราคาครบถ้วนถูกต้องมีคุณสมบัติและข้อเสนอทางด้านเทคนิคหรือเสนอพัสดุที่มีรายละเอียดคุณลักษณะเฉพาะครบถ้วนถูกต้อง ตามเงื่อนไขที่กำหนดไว้ในหนังสือเชิญชวนในกระบวนการพิจารณาคณะกรรมการซื้อหรือจ้างโดยวิธีตรวจสอบราคาอาจสอบถามข้อเท็จจริงเพิ่มเติมจากผู้ยื่นข้อเสนอรายใดก็ได้แต่จะให้ผู้ยื่นข้อเสนอรายใดเปลี่ยนแปลงสาระสำคัญที่เสนอไว้แล้วมิได้และหากคณะกรรมการซื้อหรือจ้างโดยวิธีตรวจสอบราคาเห็นว่าผู้ยื่นข้อเสนอรายใดมีคุณสมบัติไม่ครบถ้วนตามเงื่อนไขที่กำหนดไว้ในหนังสือเชิญชวนให้คณะกรรมการซื้อหรือจ้างโดยวิธีตรวจสอบราคาตัดรายชื่อของผู้ยื่นข้อเสนอรายนั้นออกจากการเป็นผู้ยื่นข้อเสนอในครั้งนั้นในกรณีที่ผู้ยื่นข้อเสนอรายใดเสนอเอกสารทางเทคนิคหรือรายละเอียดคุณลักษณะเฉพาะของพัสดุที่จะซื้อหรือจ้างไม่ครบถ้วนหรือเสนอรายละเอียดแตกต่างไปจากเงื่อนไขที่กำหนดไว้ในหนังสือเชิญชวนในส่วนที่มิใช่สาระสำคัญและความแตกต่างนั้นไม่มีผลทำให้เกิดการได้เปรียบเสียเปรียบต่อผู้ยื่นข้อเสนอรายอื่นหรือเป็นการผิดพลาดเล็กน้อยให้พิจารณาผ่อนปรนการตัดสิทธิ์ผู้ยื่นข้อเสนอรายนั้น(๔.๒) พิจารณาคัดเลือกพัสดุหรือคุณสมบัติของผู้ยื่นข้อเสนอที่ถูกต้องตาม(๔.๑) และพิจารณาคัดเลือกข้อเสนอตามหลักเกณฑ์ที่กำหนดในหนังสือเชิญชวนโดยให้จัดเรียงลำดับผู้ที่เสนอราคาต่ำสุดหรือได้คะแนนรวมสูงสุดไม่เกิน ๓ รายในกรณีที่ผู้ยื่นข้อเสนอรายที่คัดเลือกไว้ไม่ยอมเข้าทำสัญญาหรือข้อตกลงกับบรรษัทในเวลาที่กำหนดตามหนังสือเชิญชวนให้คณะกรรมการซื้อหรือจ้างโดยวิธีตรวจสอบราคา พิจารณาผู้ที่เสนอราคาต่ำรายถัดไปหรือผู้ที่ได้คะแนนรวมสูงรายถัดไปตามลำดับ แล้วแต่กรณี(๕) จัดทำรายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดเสนอกรรมการและผู้จัดการผ่านหัวหน้าเจ้าหน้าที่เพื่อพิจารณาให้ความเห็นชอบทั้งนี้ รายงานผลการพิจารณาดังกล่าวให้ประกอบด้วยรายการอย่างน้อยดังต่อไปนี้(๕.๑) รายการพัสดุที่จะซื้อหรือจ้าง(๕.๒) รายชื่อผู้ยื่นข้อเสนอ ราคาที่เสนอและข้อเสนอของผู้ยื่นข้อเสนอทุกราย(๕.๓)รายชื่อผู้ยื่นข้อเสนอที่ผ่านการคัดเลือกว่าไม่เป็นผู้มีผลประโยชน์ร่วมกัน(๕.๔) หลักเกณฑ์การพิจารณาคัดเลือกข้อเสนอ พร้อมเกณฑ์การให้คะแนน(๕.๕)ผลการพิจารณาคัดเลือกข้อเสนอและการให้คะแนนข้อเสนอของผู้ยื่นข้อเสนอทุกรายพร้อมเหตุผลสนับสนุนในการพิจารณาข้อ๓๐ หากปรากฏว่ามีผู้ยื่นข้อเสนอเพียงรายเดียวหรือมีผู้ยื่นข้อเสนอหลายรายแต่ถูกต้องตรงตามเงื่อนไขที่กำหนดในหนังสือเชิญชวนเพียงรายเดียวให้คณะกรรมการซื้อหรือจ้างโดยวิธีตรวจสอบราคาเสนอกรรมการและผู้จัดการผ่านหัวหน้าเจ้าหน้าที่เพื่อยกเลิกการจัดซื้อจัดจ้างครั้งนั้น และให้ดำเนินการซื้อจัดจ้างโดยวิธีตรวจสอบราคาใหม่ แต่หากกรรมการและผู้จัดการพิจารณาแล้วเห็นว่าการจัดซื้อจัดจ้างโดยวิธีตรวจสอบราคาใหม่อาจไม่ได้ผลดีจะสั่งให้ดำเนินการซื้อหรือจ้างโดยวิธีตกลงราคา ตามข้อ ๓๘ (๑๓) ก็ได้หรือถ้าคณะกรรมการซื้อหรือจ้างโดยวิธีตรวจสอบราคาพิจารณาแล้วเห็นว่ามีเหตุผลสมควรซื้อหรือจ้างผู้ยื่นข้อเสนอรายเดียวนั้น ก็ให้ดำเนินการต่อไปในกรณีที่ไม่มีผู้ยื่นข้อเสนอหรือมีแต่ไม่ถูกต้องตรงตามเงื่อนไขที่กำหนดในหนังสือเชิญชวนให้เสนอกรรมการและผู้จัดการผ่านหัวหน้าเจ้าหน้าที่เพื่อยกเลิกกระบวนการคัดเลือกครั้งนั้นและจะดำเนินการจัดซื้อจัดจ้างใหม่ โดยวิธีตกลงราคาตามข้อ ๓๘ ก็ได้ข้อ๓๑ ถ้าปรากฏว่าราคาของผู้ยื่นข้อเสนอที่คณะกรรมการซื้อหรือจ้างโดยวิธีตรวจสอบราคาเห็นควรซื้อหรือจ้างยังสูงกว่าวงเงินที่จะซื้อหรือจ้างให้คณะกรรมการซื้อหรือจ้างโดยวิธีการตรวจสอบราคาเรียกผู้ยื่นข้อเสนอรายนั้นมาต่อรองราคา โดยให้คณะกรรมการซื้อหรือจ้างโดยวิธีตรวจสอบราคาดำเนินการดังนี้(๑) กรณีที่ใช้เกณฑ์ราคาในการพิจารณาคัดเลือก(๑.๑) ให้คณะกรรมการซื้อหรือจ้างโดยวิธีตรวจสอบราคาและแจ้งให้ผู้ยื่นข้อเสนอที่คณะกรรมการซื้อหรือจ้างโดยวิธีตรวจสอบราคาเห็นสมควรซื้อหรือจ้างเพื่อต่อรองราคาให้ต่ำที่สุดเท่าที่จะทำได้หากผู้ยื่นข้อเสนอรายนั้นยอมลดราคาโดยยื่นข้อเสนอราคาใหม่แล้วราคาที่เสนอใหม่ไม่สูงกว่าวงเงินที่จะซื้อหรือจ้างหรือสูงกว่าแต่ส่วนที่สูงกว่านั้นไม่เกินร้อยละสิบของวงเงินที่จะซื้อหรือจ้างหรือต่อรองราคาแล้วไม่ยอมลดอีกแต่ส่วนที่สูงกว่านั้นไม่เกินร้อยละสิบของวงเงินที่จะซื้อหรือจ้าง ถ้าเห็นว่าราคาดังกล่าวเป็นราคาที่เหมาะสมก็ให้เสนอซื้อหรือจ้างจากผู้ยื่นเสนอราคารายนั้น(๑.๒) ถ้าดำเนินการตามที่กล่าวใน (๑.๑)ข้างต้นแล้วไม่ได้ผลให้คณะกรรมการซื้อจ้างโดยวิธีตรวจสอบราคาแจ้งให้ผู้ยื่นข้อเสนอทุกรายให้ยื่นข้อเสนอราคาใหม่ภายในกำหนดระยะเวลาอันสมควรหากรายใดไม่ยื่นข้อเสนอราคาใหม่ให้ถือว่ารายนั้นยื่นตามข้อเสนอราคาตามที่เสนอไว้เดิมหากผู้ยื่นข้อเสนอราคาต่ำสุดในครั้งใหม่นี้เสนอราคาไม่สูงกว่าวงเงินที่จะซื้อหรือจ้างหรือสูงกว่าแต่ส่วนที่สูงกว่านั้นไม่เกินร้อยละสิบของวงเงินที่จะซื้อหรือจ้างถ้าเห็นว่าราคาดังกล่าวเป็นราคาที่เหมาะสมก็ให้เสนอซื้อหรือจ้างจากผู้ยื่นข้อเสนอรายนั้น(๑.๓) ถ้าดำเนินการตามที่กล่าวใน (๑.๑)ข้างต้นแล้วไม่ได้ผลให้คณะกรรมการซื้อหรือจ้างโดยวิธีตรวจสอบราคาเสนอความเห็นต่อกรรมการและผู้จัดการผ่านหัวหน้าเจ้าหน้าที่เพื่อประกอบการใช้ดุลยพินิจว่าจะยกเลิกการจัดซื้อหรือจ้างหรือขอเงินเพิ่มเติมหรือลดรายการ ลดจำนวน หรือลดเนื้องาน แต่หากการดำเนินการดังกล่าวนั้นทำให้ลำดับของผู้ยื่นข้อเสนอเปลี่ยนแปลงไปจากเดิมถือว่าก่อให้เกิดการได้เปรียบเสียเปรียบระหว่างผู้ยื่นข้อเสนอให้ยกเลิกการซื้อหรือการจ้างในครั้งนั้นแต่หากกรรมการและผู้จัดการพิจารณาแล้วเห็นว่าการดำเนินการซื้อหรือจ้างใหม่โดยวิธีตรวจสอบราคาอาจไม่ได้ผลดีจะสั่งให้ดำเนินการซื้อหรือจ้างโดยวิธีตกลงราคาตามข้อ ๓๘ (๑๓) ก็ได้ เว้นแต่จะดำเนินการซื้อหรือจ้างโดยวิธีตกลงราคาด้วยเหตุอื่นให้เริ่มกระบวนการซื้อหรือจ้างใหม่ โดยการจัดทำรายงานขอซื้อหรือขอจ้างตามข้อ ๒๕(๒) กรณีใช้เกณฑ์ราคาประกอบเกณฑ์อื่น(๒.๑) หากปรากฏว่า ราคาของผู้ที่ได้คะแนนรวมสูงสุดสูงกว่าวงเงินที่จะซื้อหรือจ้างให้คณะกรรมการซื้อหรือจ้างโดยวิธีตรวจสอบแจ้งให้ผู้ยื่นข้อเสนอที่คณะกรรมการซื้อหรือจ้างโดยวิธีตรวจสอบราคาเห็นสมควรซื้อหรือจ้างเพื่อต่อรองราคาให้ต่ำที่สุดเท่าที่จะทำได้หากผู้ยื่นข้อเสนอรายนั้นยอมลดราคา โดยยื่นข้อเสนอราคาใหม่แล้วราคาที่เสนอใหม่ไม่สูงกว่าวงเงินที่จะซื้อหรือจ้าง หรือสูงกว่า แต่ส่วนที่สูงกว่านั้นไม่เกินร้อยละสิบของวงเงินที่จะซื้อหรือจ้างหรือต่อรองราคาแล้วไม่ยอมลดอีก แต่ส่วนที่สูงกว่านั้นไม่เกินร้อยละสิบของวงเงินที่จะซื้อหรือจ้างถ้าเห็นว่าราคาดังกล่าวเป็นราคาที่เหมาะสม ก็ให้เสนอซื้อหรือจ้างจากผู้ยื่นเสนอราคารายนั้น(๒.๒) ให้คณะกรรมการซื้อหรือจ้างโดยวิธีตรวจสอบเสนอความเห็นต่อกรรมการและผู้จัดการผ่านหัวหน้าเจ้าหน้าที่เพื่อประกอบการใช้ดุลยพินิจว่าจะขอเงินเพิ่มเติมหรือยกเลิกการจัดซื้อหรือจ้างในครั้งนั้นและดำเนินการซื้อหรือจ้างโดยวิธีตรวจสอบราคาใหม่แต่หากกรรมการและผู้จัดการพิจารณาแล้วเห็นว่าการดำเนินการซื้อหรือจ้างโดยวิธีตรวจสอบราคาใหม่อาจไม่ได้ผลดีจะสั่งให้ดำเนินการซื้อหรือจ้างโดยวิธีตกลงราคาตามข้อ ๓๘ (๑๓) ก็ได้เว้นแต่จะดำเนินการซื้อหรือจ้างโดยวิธีตกลงราคาด้วยเหตุอื่นให้เริ่มกระบวนการซื้อหรือจ้างใหม่ โดยการจัดทำรายงานขอซื้อหรือขอจ้างตามข้อ ๒๕ข้อ๓๒ ในกรณีการจ้างตามข้อ ๒๘ (๖)หากไม่สามารถดำ เนินการตามปกติได้ ให้คณะกรรมการซื้อหรือจ้างโดยวิธีตรวจสอบราคาแจ้งให้ผู้ประกอบการยื่นซองข้อเสนอด้านเทคนิคเพื่อพิจารณาให้เป็นไปตามความต้องการก่อนพิจารณาด้านราคาแล้วให้คณะกรรมการจัดซื้อจัดจ้าง โดยวิธีตรวจสอบราคาพิจารณาคัดเลือกข้อเสนอด้านเทคนิคที่ดีที่สุดแล้วจัดลำดับหลังจากนั้นให้เชิญผู้ที่ยื่นข้อเสนอด้านเทคนิคที่ดีที่สุดมายื่นข้อเสนอด้านราคาและเจรจาต่อรองราคาที่เหมาะสมหากเจรจาไม่ได้ผลให้เจรจากับผู้ยื่นข้อเสนอด้านเทคนิคที่ดีที่สุดรายถัดไปหากดำเนินการตามวรรคหนึ่งแล้วไม่ได้ผลให้เสนอความเห็นต่อกรรมการและผู้จัดการผ่านหัวหน้าเจ้าหน้าที่เพื่อพิจารณายกเลิกการจ้างในครั้งนั้นและจะสั่งให้ดำเนินการใหม่โดยวิธีตกลงราคาตามข้อ๓๘ (๑๓) ก็ได้ข้อ๓๓ คณะกรรมการซื้อหรือจ้างโดยวิธีตรวจสอบราคาจัดทำรายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดเสนอกรรมการและผู้จัดการผ่านหัวหน้าเจ้าหน้าที่เพื่อพิจารณาให้ความเห็นชอบทั้งนี้ รายงานผลการพิจารณาดังกล่าวอย่างน้อยต้องประกอบด้วยรายการ ดังต่อไปนี้(๑) รายการพัสดุที่จะซื้อหรือจ้าง(๒) รายชื่อผู้ยื่นข้อเสนอราคาที่เสนอ และข้อเสนอของผู้ยื่นข้อเสนอทุกราย(๓)รายชื่อผู้ยื่นข้อเสนอที่ผ่านการคัดเลือกว่าไม่เป็นผู้มีผลประโยชน์ร่วมกัน(๔) หลักเกณฑ์ในการพิจารณาคัดเลือกข้อเสนอพร้อมเกณฑ์การให้คะแนน(๕)ผลการพิจารณาคัดเลือกข้อเสนอและการให้คะแนนข้อเสนอของผู้ยื่นข้อเสนอทุกราย พร้อมเหตุผลสนับสนุนในการพิจารณาข้อ๓๔ เมื่อกรรมการและผู้จัดการให้ความเห็นชอบรายงานผลการพิจารณาและผู้มีอำนาจอนุมัติสั่งซื้อสั่งจ้างแล้วให้หัวหน้าเจ้าหน้าที่ประกาศผลผู้ชนะการซื้อหรือจ้างในระบบเครือข่ายสารสนเทศของบรรษัทและให้ปิดประกาศโดยเปิดเผย ณ สถานที่ปิดประกาศของบรรษัทด้วย และแจ้งให้ผู้เสนอราคาทุกรายทราบเป็นหนังสือหรือผ่านทางจดหมายอิเล็กทรอนิกส์(E-mail)การลงนามในสัญญาจัดซื้อหรือจ้างจะกระทำได้ต่อเมื่อได้ดำเนินการตามวรรคหนึ่งเรียบร้อยแล้วข้อ๓๕ ก่อนการลงนามสัญญาบรรษัทอาจประกาศยกเลิกการซื้อหรือจ้างที่ได้ดำเนินการไปแล้วในกรณี ดังต่อไปนี้(๑) บรรษัทไม่ได้รับการจัดสรรเงินงบประมาณที่จะใช้ในการซื้อหรือจ้างหรือเงินงบประมาณที่ได้รับการจัดสรรไม่เพียงพอที่จะทำการซื้อหรือจ้างนั้นต่อไป(๒) มีการกระทำที่เข้าลักษณะผู้ยื่นข้อเสนอที่ชนะการจัดซื้อหรือจ้างหรือที่ได้รับการคัดเลือกมีผลประโยชน์ร่วมกันหรือมีส่วนได้เสียกับผู้ยื่นข้อเสนอรายอื่นหรือขัดขวางการแข่งขันอย่างเป็นธรรมหรือสมยอมกันกับผู้ยื่นข้อเสนอรายอื่นหรือเจ้าหน้าที่ในการเสนอราคาหรือส่อว่ากระทำการทุจริตอื่นใดในการเสนอราคาทั้งนี้ ตามที่กรรมการและผู้จัดการกำหนด(๓) การทำการซื้อหรือจัดจ้างต่อไปอาจก่อให้เกิดความเสียหายแก่บรรษัทหรือกระทบต่อประโยชน์สาธารณะ(๔) กรณีอื่นในทำนองเดียวกับ (๑) (๒) หรือ (๓) ทั้งนี้ตามที่บรรษัทเห็นสมควรการยกเลิกการซื้อหรือจ้างตามวรรคหนึ่งเป็นเอกสิทธิของบรรษัทผู้ยื่นข้อเสนอในการซื้อหรือจ้างที่ถูกยกเลิกนั้นจะเรียกร้องค่าเสียหายใด ๆจากบรรษัทไม่ได้เมื่อมีการยกเลิกการซื้อหรือจ้างให้บรรษัทแจ้งให้ผู้ประกอบการที่ยื่นข้อเสนอทุกรายให้ทราบถึงเหตุผลที่ต้องยกเลิกการซื้อหรือจ้างครั้งนั้นในกรณีที่เป็นผู้ยื่นข้อเสนอตั้งแต่สองรายขึ้นไปมิให้ถือว่าบรรษัทมีผลประโยชน์ร่วมกันหรือมีส่วนได้เสียกับหน่วยงานของรัฐอื่นตาม(๒)ประกาศตามวรรคหนึ่งให้ประกาศในระบบเครือข่ายสารสนเทศของบรรษัทตามวิธีการที่บรรษัทกำหนดและให้ปิดประกาศโดยเปิดเผย ณ สถานที่ปิดประกาศของบรรษัทการซื้อหรือจ้างโดยวิธีขึ้นทะเบียนผู้รับจ้างข้อ๓๖ การซื้อหรือจ้างโดยวิธีขึ้นทะเบียนผู้รับจ้างเป็นการซื้อหรือจ้างในงานที่มีความต่อเนื่องและมีลักษณะเป็นงานประจำซึ่งต้องการซื้อหรือจ้างจากผู้ผลิตหรือผู้มีอาชีพจำหน่ายพัสดุหรือผู้ให้บริการในจำนวนที่มากกว่า๑ ราย ในการซื้อหรือจ้างในครั้งนั้น ๆ โดยนำวิธีการซื้อหรือจ้างโดยวิธีตรวจสอบราคามาอนุโลมใช้ในการซื้อหรือจ้างโดยวิธีขึ้นทะเบียนผู้รับจ้าง ในกรณีดังต่อไปนี้(๑) ในงานที่มีความต่อเนื่องและมีลักษณะเป็นงานประจำของบรรษัท เช่นงานจดทะเบียนสิทธิและนิติกรรม งานประเมินราคาหลักประกันงานดูแลเก็บรักษาเอกสารเกี่ยวกับธุรกรรมของบรรษัท งานจ้างพิมพ์และจัดส่งเอกสารให้กับลูกค้างานติดตามและทวงถามหนี้ และงานดำเนินคดีและบังคับคดี เป็นต้นทั้งนี้โดยให้กรรมการและผู้จัดการเป็นผู้กำหนดงานที่มีลักษณะดังกล่าวข้างต้น(๒) มีกำหนดระยะเวลาในการขึ้นทะเบียนครั้งละไม่เกิน ๓ปี และในแต่ละปีต้องมีการประเมินผู้ที่ได้รับการขึ้นทะเบียนให้เป็นตามมาตรฐานที่บรรษัทกำหนดโดยบรรษัทจะใช้ผลการประเมินประกอบการพิจารณาในการส่งงานให้ผู้ที่ได้รับการขึ้นทะเบียนกรณีผู้ที่ได้รับการขึ้นทะเบียนมีผลการประเมินไม่เป็นไปตามมาตรฐานที่บรรษัทกำหนดบรรษัทขอสงวนสิทธิในการยกเลิกสัญญาได้ภายในระยะเวลาอันสมควรโดยบรรษัทจะแจ้งผลการประเมินให้ผู้ที่ได้รับการขึ้นทะเบียนทราบเป็นลายลักษณ์อักษรทุกรายทั้งนี้ต้องกำหนดเงื่อนไขดังกล่าวในวรรคแรกไว้ในขอบเขตของงาน (Terms of Reference) และสัญญาที่เกี่ยวข้องกับการซื้อหรือจ้างด้วยข้อ๓๗ วิธีการซื้อหรือจ้างโดยวิธีขึ้นทะเบียนผู้รับจ้างให้นำหลักเกณฑ์และวิธีการในการซื้อหรือจ้างโดยวิธีตรวจสอบราคามาใช้บังคับโดยอนุโลมการพิจารณาคัดเลือกให้คณะกรรมการซื้อหรือจ้างโดยวิธีขึ้นทะเบียนผู้รับจ้างพิจารณาเลือกผู้ยื่นข้อเสนอที่ผ่านหลักเกณฑ์และเงื่อนไขที่กำหนดในหนังสือเชิญชวนการซื้อหรือจ้างโดยวิธีตกลงราคาข้อ๓๘ การซื้อหรือจ้างโดยวิธีตกลงราคาได้แก่การซื้อหรือจ้างโดยการเชิญชวนผู้ประกอบการที่มีคุณสมบัติตรงตามเงื่อนไขที่บรรษัทกำหนดรายใดรายหนึ่งให้เข้ายื่นข้อเสนอหรือให้เข้ามาเจรจาต่อรองราคารวมทั้งการจัดซื้อจัดจ้างพัสดุกับผู้ประกอบการโดยตรงซึ่งกระทำได้ในกรณีใดกรณีหนึ่งดังต่อไปนี้(๑) การซื้อหรือจ้างครั้งหนึ่ง ซึ่งมีวงเงินไม่เกิน ๕๐๐,๐๐๐ บาท(๒) เป็นการซื้อหรือจ้างจากส่วนราชการ องค์กรของรัฐ รัฐวิสาหกิจซึ่งเป็นผู้ผลิตหรือจัดหาพัสดุนั้นมาจำหน่ายเอง(๓) การซื้อหรือจ้างที่มีผู้ประกอบการซึ่งมีคุณสมบัติโดยตรงเพียงรายเดียวหรือจัดซื้อจัดจ้างพัสดุจากผู้ประกอบการซึ่งเป็นตัวแทนจำหน่ายหรือตัวแทนผู้ให้บริการโดยชอบด้วยกฎหมายเพียงรายเดียวในประเทศไทยและไม่มีพัสดุอื่นที่จะใช้ทดแทนได้(๔) มีความจำเป็นต้องใช้พัสดุนั้นโดยฉุกเฉิน เนื่องจากอุบัติภัยหรือภัยธรรมชาติ หรือเกิดโรคติดต่ออันตรายตามกฎหมายว่าด้วยโรคติดต่อและการซื้อหรือจ้างโดยวิธีอื่นอาจก่อให้เกิดความล่าช้าและอาจทำให้เกิดความเสียหายอย่างร้ายแรง(๕)พัสดุที่จะทำการซื้อหรือจ้างเป็นพัสดุที่เกี่ยวพันกับพัสดุที่ได้ทำการซื้อหรือจ้างไว้ก่อนแล้วและมีความจำเป็นต้องทำการซื้อหรือจ้างเพิ่มเติมเพื่อความสมบูรณ์หรือต่อเนื่องในการใช้พัสดุนั้นโดยมูลค่าของพัสดุที่ทำการซื้อหรือจ้างเพิ่มเติมนั้นจะต้องไม่สูงกว่าพัสดุที่ได้ทำการซื้อหรือจ้างไว้ก่อนแล้ว(๖) เป็นพัสดุที่จะขายทอดตลาดโดยหน่วยงานของรัฐ องค์การระหว่างประเทศหรือหน่วยงานของต่างประเทศ(๗) เป็นพัสดุที่เป็นที่ดิน หรือสิ่งปลูกสร้างซึ่งจำเป็นต้องซื้อเฉพาะแห่ง(๘) สามารถตกลงราคากับผู้มีอาชีพขายหรือรับจ้างบริการนั้นได้เท่ากับราคาครั้งสุดท้ายของพัสดุที่เคยซื้อหรือจ้างภายใน๑ ปี(๙) เป็นพัสดุที่จะต้องซื้อหรือจ้างตามเงื่อนไขหรือข้อกำหนดของผู้ให้เช่าที่ทำการสำนักงานแก่บรรษัท(๑๐) เป็นพัสดุเพื่อใช้ในงานของบรรษัทที่ต้องปกปิดเป็นความลับ(๑๑)เป็นพัสดุที่จำเป็นต้องซื้อหรือจ้างโดยตรงจากต่างประเทศหรือดำเนินการโดยผ่านองค์การระหว่างประเทศ(๑๒) เป็นพัสดุที่โดยลักษณะของพัสดุนั้นต้องอาศัยผู้มีฝีมือโดยเฉพาะหรือผู้มีความชำนาญเป็นพิเศษกรณีรัฐออกกฎกระทรวงให้พัสดุใดเป็นพัสดุที่รัฐต้องการส่งเสริมหรือสนับสนุนให้บรรษัททำการซื้อหรือจ้างพัสดุนั้นก่อน(๑๓) กรณีที่ใช้วิธีตรวจสอบราคาแล้วแต่ไม่มีผู้ยื่นขอเสนอหรือมีผู้ยื่นข้อเสนอหลายรายแต่ไม่มีผู้ยื่นข้อเสนอที่ถูกต้องตรงตามเงื่อนไขที่กำหนดหรือมีผู้ยื่นข้อเสนอที่ถูกต้องตรงตามเงื่อนไขที่กำหนดเพียงรายเดียว(๑๔) กรณีอื่นตามที่กฎกระทรวงกำหนดให้จัดซื้อจัดจ้างโดยวิธีเฉพาะเจาะจงกรรมการและผู้จัดการอาจออกระเบียบเพื่อกำหนดรายละเอียดอื่นของการจัดซื้อจัดจ้างพัสดุตามวรรคหนึ่งเพิ่มเติมได้ตามความจำเป็นเพื่อประโยชน์ในการดำเนินการข้อ ๓๙ เมื่อกรรมการและผู้จัดการให้ความเห็นชอบรายงานขอซื้อขอจ้างตามข้อ๒๕แล้วให้คณะกรรมการซื้อหรือจ้างโดยวิธีตกลงราคา ดำเนินการดังต่อไปนี้(๑) จัดทำหนังสือเชิญชวนผู้ประกอบการที่มีคุณสมบัติตรงตามเงื่อนไขที่บรรษัทกำหนดรายใดรายหนึ่งให้เข้ายื่นข้อเสนอหรือให้เข้ามาเจรจาต่อรองราคาโดยให้ดำเนินการดังต่อไปนี้(๑.๑) กรณีตามข้อ ๓๘ (๓) และ (๔)ให้เชิญผู้ประกอบการที่มีอาชีพขายหรือรับจ้างนั้นโดยตรงมายื่นเสนอราคาหากเห็นว่าราคาที่เสนอนั้นยังสูงกว่าราคาในท้องถิ่น หรือราคาที่ประมาณได้ หรือราคาที่คณะกรรมการซื้อหรือจ้างโดยวิธีตกลงราคาเห็นสมควรให้ต่อรองราคาลงเท่าที่จะทำได้(๑.๒) กรณีตามข้อ ๓๘ (๕) ให้เจรจากับผู้ประกอบการรายเดิมตามสัญญาหรือข้อตกลงซึ่งยังไม่สิ้นสุดระยะเวลาส่งมอบ เพื่อขอให้มีการซื้อหรือจ้างตามรายละเอียดและราคาที่ต่ำกว่าหรือราคาเดิมภายใต้เงื่อนไขที่ดีกว่าหรือเงื่อนไขเดิมโดยคำนึงถึงราคาต่อหน่วยตามสัญญาเดิม (ถ้ามี) เพื่อให้เกิดประโยชน์สูงสุดต่อบรรษัท(๑.๓) กรณีตามข้อ ๓๘ (๖) ให้ดำเนินการโดยวิธีเจรจาตกลงราคา(๑.๔) กรณีตามข้อ ๓๘ (๗)ให้เชิญเจ้าของที่ดินหรือสิ่งปลูกสร้างโดยตรงมาเสนอราคา หากเห็นว่าราคาที่เสนอนั้นยังสูงกว่าราคาในท้องตลาดหรือราคาที่คณะกรรมการซื้อหรือจ้างเห็นสมควรให้ต่อรองราคาเท่าที่จะทำได้(๑.๕) กรณีตามข้อ ๓๘ (๒) (๘) (๙) (๑๑) (๑๒) (๑๓)ให้ดำเนินการโดยเจรจาต่อรองราคาตามที่คณะกรรมการซื้อหรือจ้างเห็นสมควร(๒) จัดทำรายงานผลการพิจารณา โดยให้นำความในข้อ ๓๓มาใช้บังคับโดยอนุโลมข้อ๔๐ กรณีตามข้อ ๓๘ (๑) (๘) (๑๐)ให้ผู้มีหน้าที่หรือผู้ที่ได้รับมอบหมายเจรจาตกลงราคากับผู้ประกอบการนั้นโดยตรงแล้วจัดทำรายงานผลการพิจารณาและความเห็นพร้อมเอกสารที่ได้รับไว้ทั้งหมดเสนอกรรมการและผู้จัดการผ่านหัวหน้าเจ้าหน้าที่เพื่อพิจารณาให้ความเห็นชอบในการซื้อหรือจ้างได้ภายในวงเงินที่ได้รับความเห็นชอบจากกรรมการและผู้จัดการตามข้อ ๒๕การซื้อหรือจ้างตามวรรคหนึ่งในกรณีที่มีความจำเป็นเร่งด่วนที่เกิดขึ้นโดยไม่ได้คาดหมายไว้ก่อนและไม่อาจดำเนินการตามปกติได้ทันให้ผู้มีหน้าที่หรือผู้ที่ได้รับมอบหมายในการปฏิบัติงานนั้นดำเนินการไปก่อนแล้วรีบรายงานขอความเห็นชอบต่อกรรมการและผู้จัดการและเมื่อกรรมการและผู้จัดการให้ความเห็นชอบแล้ว ให้ถือว่ารายงานดังกล่าวเป็นหลักฐานการตรวจรับโดยอนุโลมข้อ๔๑ ให้นำความในข้อ ๓๔มาใช้บังคับกับการประกาศผลผู้ได้รับการคัดเลือกโดยวิธีตกลงราคาโดยอนุโลม ๔.๓ การพิจารณาคัดเลือกข้อเสนอ(ไม่รวมการจ้างที่ปรึกษา)ข้อ๔๒ การพิจารณาคัดเลือกข้อเสนอในการจัดซื้อจัดจ้าง(ไม่รวมการจ้างที่ปรึกษา) ให้กรรมการซื้อหรือจ้างดำเนินการโดยพิจารณาถึงประโยชน์ของบรรษัทและวัตถุประสงค์ของการใช้งานเป็นสำคัญโดยให้คำนึงถึงเกณฑ์ราคาและพิจารณาเกณฑ์อื่นประกอบด้วย ดังต่อไปนี้(๑) ต้นทุนของพัสดุนั้นตลอดอายุการใช้งาน(๒) มาตรฐานของสินค้าหรือบริการ(๓) บริการหลังการขาย(๔) พัสดุที่รัฐต้องการส่งเสริมหรือสนับสนุน(๕) การประเมินผลการปฏิบัติงานของผู้ประกอบการ(๖) ข้อเสนอด้านเทคนิคหรือข้อเสนออื่นในกรณีที่กำหนดให้มีการยื่นข้อเสนอด้านเทคนิคหรือข้อเสนออื่นก่อน ๔.๔ วิธีการจ้างที่ปรึกษาข้อ๔๓ การจ้างที่ปรึกษาที่เป็นนิติบุคคลให้จ้างที่ปรึกษาไทยเป็นที่ปรึกษาหลัก (Lead Firm) ในการดำเนินงานยกเว้นกรณีผู้มีอำนาจอนุมัติเห็นควรให้จ้างที่ปรึกษาที่ไม่ใช่ที่ปรึกษาไทยได้การจ้างที่ปรึกษาที่มิใช่นิติบุคคลให้เป็นไปตามหลักเกณฑ์หรือวิธีการที่ผู้มีอำนาจอนุมัติกำหนด เว้นแต่ข้อบังคับนี้กำหนดไว้เป็นอย่างอื่นข้อ๔๔ การจ้างที่ปรึกษาในส่วนนี้ไม่รวมถึงการจ้างบุคคลมาทำหน้าที่ให้คำปรึกษาซึ่งเป็นการจ้างงานบริการที่กรรมการและผู้จัดการเห็นสมควรจ้างเพื่อให้ความเห็นหรือดำเนินการเฉพาะด้านที่มีความเชี่ยวชาญของบุคคลดังกล่าวโดยมุ่งความสำเร็จของงานเป็นสำคัญ ซึ่งต้องดำเนินการ ดังต่อไปนี้(๑)บุคคลที่จะมาทำหน้าที่ให้คำปรึกษาที่กรรมการและผู้จัดการจะจัดจ้างต้องเป็นผู้ที่มีความรู้ความเชี่ยวชาญหรือประสบการณ์ในด้านที่จะเป็นประโยชน์ต่อกิจการของบรรษัท เช่นด้านเทคโนโลยีสารสนเทศ การบริหารความเสี่ยง กฎหมาย การกำกับดูแลกิจการที่ดีการพัฒนาผู้ประกอบการการตลาดหรือลูกค้าสัมพันธ์ วินัยพนักงาน บัญชีและภาษีการตรวจสอบ เป็นต้นโดยจะต้องปฏิบัติงานในด้านที่เกี่ยวข้องเป็นระยะเวลาต่อเนื่องไม่น้อยกว่า ๕ปีก่อนวันที่ได้จัดจ้าง(๒) บุคคลที่จะจัดจ้างเป็นที่ปรึกษาจะต้องไม่มีธุรกรรมกับบรรษัทหรือเป็นพนักงานหรือกรรมการของบรรษัท(๓) ให้กรรมการและผู้จัดการสามารถจัดจ้างที่ปรึกษาในด้านต่างๆ ตามที่กำหนดใน (๑) ได้ไม่เกิน ๖ คนโดยให้ระบุสาขาความเชี่ยวชาญหรือประสบการณ์ และหากมีความจำเป็นต้องจัดจ้างที่ปรึกษาเกินกว่า ๖ คน ให้เสนอคณะกรรมการพิจารณาให้ความเห็นชอบ(๔) ให้ที่ปรึกษาของบรรษัทที่กรรมการและผู้จัดการจัดจ้างได้รับอัตราค่าตอบแทนตามที่คณะกรรมการกำหนดข้อ๔๕ งานจ้างที่ปรึกษากระทำได้ ๒ วิธีคือ(๑) วิธีคัดเลือก(๒) วิธีตกลงการจ้างที่ปรึกษาโดยวิธีคัดเลือกข้อ๔๖ การจ้างที่ปรึกษาโดยวิธีคัดเลือกได้แก่ การจ้างโดยการเชิญชวนที่ปรึกษาที่มีคุณสมบัติตรงตามเงื่อนไขที่กำหนดซึ่งต้องไม่น้อยกว่าสามรายให้เข้ายื่นข้อเสนอเว้นแต่ในงานนั้นมีที่ปรึกษาที่มีคุณสมบัติตรงตามที่กำหนดน้อยกว่าสามรายให้กระทำได้ในกรณีที่ไม่เข้าเงื่อนไขในการจ้างที่ปรึกษาโดยวิธีตกลง ตามข้อ ๕๒ข้อ๔๗ เมื่อกรรมการและผู้จัดการให้ความเห็นชอบรายงานขอจ้างที่ปรึกษาตามข้อ๒๕ แล้ว ให้เจ้าหน้าที่ตรวจสอบขอรายชื่อที่ปรึกษาในสาขางานที่จะจ้างจากเว็บไซต์ (Website) ศูนย์ข้อมูลที่ปรึกษา กระทรวงการคลังหากไม่มีข้อมูลให้จัดจ้างที่ปรึกษาจากที่อื่นได้แล้วมอบให้คณะกรรมการดำเนินงานจ้างที่ปรึกษาโดยวิธีคัดเลือก เพื่อดำเนินการต่อไปข้อ๔๘ ให้คณะกรรมการดำเนินงานจ้างที่ปรึกษาโดยวิธีคัดเลือกดำเนินการดังนี้(๑) จัดทำหนังสือเชิญชวนที่ปรึกษาที่มีคุณสมบัติตรงตามที่กำหนดให้เข้ายื่นข้อเสนอต่อบรรษัทไม่น้อยกว่าสามรายเว้นแต่ในงานนั้นมีที่ปรึกษาที่มีคุณสมบัติตรงตามที่กำหนดน้อยกว่าสามรายให้เข้ายื่นข้อเสนอโดยให้คำนึงถึงการไม่มีผลประโยชน์ร่วมกันของผู้ที่เข้ายื่นข้อเสนอพร้อมจัดทำบัญชีรายชื่อที่ปรึกษาที่คณะกรรมการดำเนินงานจ้างที่ปรึกษาโดยวิธีคัดเลือกมีหนังสือเชิญชวนไปด้วย(๒) การยื่นซองข้อเสนอและการรับซองข้อเสนอให้ดำเนินการตามข้อ ๒๙ (๒) โดยอนุโลม(๓) เมื่อถึงกำหนดวัน เวลาการรับซองข้อเสนอให้รับซองข้อเสนอของที่ปรึกษาเฉพาะรายที่คณะกรรมการดำเนินงานจ้างที่ปรึกษาโดยวิธีคัดเลือกมีหนังสือเชิญชวนเท่านั้น พร้อมจัดทำบัญชีรายชื่อที่ปรึกษาที่มายื่นข้อเสนอเมื่อพ้นกำหนดเวลารับซองข้อเสนอ ห้ามรับเอกสารหลักฐานต่าง ๆ ตามเงื่อนไขที่กำหนดในหนังสือเชิญชวนเพิ่มเติมจากที่ปรึกษา(๔) เมื่อถึงกำหนดวัน เวลาการเปิดซองข้อเสนอให้เปิดซองข้อเสนอและเอกสารหลักฐานต่าง ๆ ของที่ปรึกษาทุกราย แล้วให้กรรมการทุกคนลงลายมือชื่อกำกับไว้ในเอกสารประกอบการยื่นข้อเสนอทุกแผ่น(๕) ตรวจสอบการมีผลประโยชน์ร่วมกันและเอกสารหลักฐานต่าง ๆของที่ปรึกษาแล้วคัดเลือกที่ปรึกษาที่ไม่มีผลประโยชน์ร่วมกันและยื่นเอกสารครบถ้วนถูกต้อง มีคุณสมบัติและข้อเสนอเป็นไปตามเงื่อนไขที่กำหนดไว้ในหนังสือเชิญชวนในกระบวนการพิจารณาอาจสอบถามข้อเท็จจริงเพิ่มเติมจากที่ปรึกษารายใดก็ได้แต่จะให้ที่ปรึกษารายใดเปลี่ยนแปลงสาระสำคัญที่เสนอไว้แล้วมิได้และหากคณะกรรมการดำเนินงานจ้างที่ปรึกษาโดยวิธีคัดเลือกเห็นว่าที่ปรึกษารายใดมีคุณสมบัติไม่ครบถ้วนตามเงื่อนไขที่กำหนดไว้ในหนังสือเชิญชวนให้คณะกรรมการดำเนินงานจ้างที่ปรึกษาโดยวิธีคัดเลือกตัดรายชื่อของที่ปรึกษารายนั้นออกจากการคัดเลือกในครั้งนั้นในกรณีที่ปรึกษารายใดเสนอเอกสารไม่ครบถ้วนหรือเสนอรายละเอียดแตกต่างไปจากเงื่อนไขที่กำหนดไว้ในหนังสือเชิญชวนในส่วนที่มิใช่สาระสำคัญและความแตกต่างนั้นไม่มีผลทำให้เกิดการได้เปรียบเสียเปรียบต่อที่ปรึกษารายอื่นหรือเป็นการผิดพลาดเล็กน้อยให้พิจารณาผ่อนปรนการตัดสิทธิ์ที่ปรึกษารายนั้นและพิจารณาในขั้นตอนต่อไป(๖) พิจารณาคัดเลือกข้อเสนอของที่ปรึกษารายที่ถูกต้องตาม(๕) และผ่านเกณฑ์ด้านคุณภาพที่กำหนดและจัดลำดับและให้พิจารณาคัดเลือกผู้ชนะหรือผู้ได้รับการคัดเลือกตามหลักเกณฑ์ดังนี้(๖.๑)กรณีงานจ้างที่ปรึกษาที่เป็นไปตามมาตรฐานของบรรษัทหรืองานที่ซับซ้อนให้คัดเลือกจากรายที่ได้คะแนนรวมด้านคุณภาพและด้านราคามากที่สุด(๖.๒) กรณีงานจ้างที่ปรึกษาที่มีความซับซ้อนมากให้คัดเลือกรายที่ได้คะแนนด้านคุณภาพมากที่สุดในกรณีที่ปรึกษารายที่คัดเลือกไว้ไม่ยอมเข้าทำสัญญาหรือข้อตกลงกับบรรษัทในเวลาที่กำหนดให้คณะกรรมการดำเนินงานจ้างที่ปรึกษาโดยวิธีคัดเลือกพิจารณาที่ปรึกษาที่ได้คะแนนมากที่สุดลำดับถัดไปตาม (๖.๑) หรือ(๖.๒) แล้วแต่กรณี(๗) ในกรณีที่มีที่ปรึกษาได้คะแนนเท่ากันหลายรายให้ดำเนินการดังนี้(๗.๑) กรณีตาม (๖.๑) ให้พิจารณาผู้ที่ได้รับคะแนนด้านคุณภาพมากที่สุด(๗.๒) กรณีตาม (๖.๒) ให้พิจารณาผู้ที่เสนอราคาต่ำสุด(๘) จัดทำรายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดเสนอกรรมการและผู้จัดการผ่านหัวหน้าเจ้าหน้าที่เพื่อพิจารณาให้ความเห็นชอบทั้งนี้ รายงานผลการพิจารณาดังกล่าวอย่างน้อยต้องประกอบด้วยรายการดังต่อไปนี้(๘.๑) รายละเอียดงานจ้างที่ปรึกษา(๘.๒) รายชื่อที่ปรึกษา วงเงินที่เสนอ และข้อเสนอของที่ปรึกษาทุกราย(๘.๓) รายชื่อที่ปรึกษาที่ผ่านการคัดเลือกว่าไม่เป็นผู้มีผลประโยชน์ร่วมกัน(๘.๔) หลักเกณฑ์การพิจารณาคัดเลือกข้อเสนอ พร้อมเกณฑ์การให้คะแนน(๘.๕)ผลการพิจารณาคัดเลือกข้อเสนอและการให้คะแนนข้อเสนอของที่ปรึกษาทุกรายพร้อมเหตุผลสนับสนุนในการพิจารณาข้อ๔๙ เมื่อคณะกรรมการดำเนินงานจ้างที่ปรึกษาโดยวิธีคัดเลือกได้พิจารณาตามข้อ ๔๘ (๕) (๖) และ (๗) แล้วปรากฏว่ามีที่ปรึกษาเข้ายื่นข้อเสนอเพียงรายเดียว หรือมีที่ปรึกษาเข้ายื่นข้อเสนอหลายรายแต่ผ่านการคัดเลือกเพียงรายเดียวให้เสนอกรรมการและผู้จัดการผ่านหัวหน้าเจ้าหน้าที่เพื่อยกเลิกการคัดเลือกครั้งนั้นแต่ถ้าคณะกรรมการดำเนินงานจ้างที่ปรึกษาโดยวิธีคัดเลือกพิจารณาแล้วเห็นว่ามีเหตุผลสมควรที่จะดำเนินการต่อไปโดยไม่ต้องยกเลิกการคัดเลือกให้คณะกรรมการดำเนินงานจ้างที่ปรึกษาโดยวิธีคัดเลือกเจรจาต่อรองกับที่ปรึกษารายนั้นในกรณีที่ไม่มีที่ปรึกษารายใดเข้ายื่นข้อเสนอหรือข้อเสนอนั้นไม่ได้รับการคัดเลือกให้เสนอกรรมการและผู้จัดการผ่านหัวหน้าเจ้าหน้าที่เพื่อพิจารณายกเลิกการจ้างในครั้งนั้นแต่หากกรรมการและผู้จัดการพิจารณาแล้วเห็นว่าการดำเนินการคัดเลือกใหม่อาจไม่ได้ผลดี จะสั่งให้ดำเนินการจ้างที่ปรึกษาโดยวิธีตกลงตามข้อ๕๒ (๗) ก็ได้ เว้นแต่จะดำเนินการจ้างที่ปรึกษาโดยวิธีตกลงด้วยเหตุอื่นโดยให้เริ่มกระบวนการจ้างใหม่ โดยการจัดทำรายงานขอจ้างตามข้อ ๒๕ข้อ๕๐ ในกรณีที่ปรากฏว่าราคาของที่ปรึกษาที่เป็นผู้ชนะ หรือได้รับการคัดเลือกยังสูงกว่าวงเงินที่จะจ้างตามรายงานขอจ้างที่ปรึกษาข้อ๒๕ ให้คณะกรรมการดำเนินงานจ้างที่ปรึกษาโดยวิธีคัดเลือกดำเนินการดังนี้(๑) เจรราต่อรองราคากับที่ปรึกษารายที่คณะกรรมการดำเนินงานจ้างที่ปรึกษาโดยวิธีคัดเลือกเห็นสมควรจ้างนั้นให้ต่ำสุดเท่าที่จะทำได้หากที่ปรึกษารายนั้นยอมลดราคาแล้วราคาที่เสนอใหม่ไม่สูงกว่าวงเงินที่จะจ้างหรือสูงกว่านั้นไม่เกินร้อยละสิบของวงเงินที่จะจ้างหรือต่อรองราคาแล้วไม่ยอมลดราคาลงอีก แต่ส่วนที่สูงกว่านั้นไม่เกินร้อยละสิบของวงเงินที่จะจ้างถ้าเห็นว่าราคาดังกล่าวเป็นราคาที่เหมาะสมก็ให้เสนอจ้างจากที่ปรึกษารายนั้น(๒) หากดำเนินการตาม (๑) แล้วไม่ได้ผลให้เสนอความเห็นต่อกรรมการและผู้จัดการผ่านหัวหน้าเจ้าหน้าที่เพื่อประกอบการใช้ดุลยพินิจว่าจะขอเงินเพิ่มหรือยกเลิกการจ้างในครั้งนั้นและดำเนินการจ้างโดยวิธีคัดเลือกใหม่ แต่หากกรรมการและผู้จัดการพิจารณาแล้วเห็นว่าการดำเนินการจ้างโดยวิธีคัดเลือกใหม่อาจไม่ได้ผลดีจะสั่งให้ดำเนินการจ้างที่ปรึกษาโดยวิธีตกลง ตามข้อ ๕๒ (๗) ก็ได้ เว้นแต่จะดำเนินการจ้างที่ปรึกษาโดยวิธีตกลงด้วยเหตุอื่นก็ให้เริ่มกระบวนการจ้างใหม่โดยการจัดทำรายงานขอจ้างตามข้อ ๒๖ข้อ๕๑ ให้นำความในข้อ ๓๔ และ ๓๕มาใช้บังคับกับการประกาศผลผู้ได้รับการคัดเลือก ทั้งนี้ การยกเลิกการจ้างก่อนการลงนามในสัญญาและการลงนามในสัญญาในงานจ้างที่ปรึกษาโดยวิธีคัดเลือกโดยอนุโลมการจ้างที่ปรึกษาโดยวิธีตกลงข้อ๕๒ การจ้างที่ปรึกษาโดยวิธีตกลงได้แก่ การจ้างโดยการเชิญชวนที่ปรึกษาที่มีคุณสมบัติตรงตามเงื่อนไขที่กำหนดรายใดรายหนึ่งให้เข้ายื่นข้อเสนอโดยให้กระทำได้ในกรณีใดกรณีหนึ่ง ดังต่อไปนี้(๑) งานจ้างที่มีวงเงินค่าจ้างครั้งหนึ่ง ไม่เกิน ๕๐๐,๐๐๐ บาท(๒) เป็นงานที่จำเป็นต้องให้ที่ปรึกษารายเดิมทำต่อจากงานที่ได้ทำไว้แล้ว เนื่องจากเหตุผลทางเทคนิค(๓) เป็นงานจ้างที่มีที่ปรึกษาในงานที่จะจ้างนั้นจำนวนจำกัดและมีวงเงินค่าจ้างครั้งหนึ่งไม่เกิน ๕,๐๐๐,๐๐๐ บาท(๔) เป็นงานจ้างที่มีที่ปรึกษาในงานที่จะจ้างนั้นเพียงรายเดียว(๕) เป็นงานจ้างที่มีความจำเป็นเร่งด่วน หรือที่เกี่ยวกับความมั่นคงของชาติหากล่าช้า จะเสียหายแก่บรรษัทหรือความมั่นคงของชาติ(๖) เป็นการจ้างส่วนราชการ รัฐวิสาหกิจหรือหน่วยงานของรัฐที่จัดตั้งขึ้นตามมติคณะรัฐมนตรี(๗) กรณีที่ใช้วิธีคัดเลือกแล้วไม่ได้ผลข้อ๕๓ เมื่อกรรมการและผู้จัดการให้ความเห็นชอบรายงานขอจ้างที่ปรึกษาตามข้อ๒๕ แล้ว ให้คณะกรรมการดำเนินงานจ้างที่ปรึกษา โดยวิธีเฉพาะเจาะจง ดังต่อไปนี้(๑) จัดทำหนังสือเชิญชวนที่ปรึกษาที่มีคุณสมบัติตรงตามเงื่อนไขที่กำหนดรายใดรายหนึ่งให้เข้ายื่นข้อเสนอหรือเจรจาต่อรองราคา(๒) พิจารณาข้อเสนอของที่ปรึกษาและเจรจาต่อรองกับที่ปรึกษารายนั้นโดยตรงเพื่อให้ได้ข้อเสนอที่เหมาะสม ถูกต้อง เป็นประโยชน์ต่อบรรษัทมากที่สุดและสอดคล้องกับวัตถุประสงค์ของการจ้างครั้งนั้น(๓) จัดทำรายงานผลการพิจารณา โดยให้นำความในข้อ ๔๘ (๘) มาใช้บังคับโดยอนุโลมข้อ๕๔ ให้นำความในข้อ ๓๔ และ ๓๕มาใช้บังคับกับการประกาศผลผู้ได้รับการคัดเลือก ทั้งนี้ การยกเลิกการจ้างก่อนการลงนามในสัญญาและการลงนามในสัญญาในงานจ้างที่ปรึกษาโดยวิธีตกลง โดยอนุโลมเกณฑ์การพิจารณาคัดเลือกข้อเสนอในการจ้างที่ปรึกษาข้อ๕๕ ในการพิจารณาคัดเลือกข้อเสนอในการจ้างที่ปรึกษาโดยวิธีคัดเลือกนอกจากให้พิจารณาเกณฑ์ด้านคุณภาพ ประกอบด้วย(๑) ผลงานและประสบการณ์ของที่ปรึกษา(๒) วิธีการบริหารและวิธีการปฏิบัติงาน(๓) จำนวนบุคลากรที่ร่วมงาน(๔) ประเภทของที่ปรึกษาที่รัฐต้องการส่งเสริมหรือสนับสนุน(๕) ข้อเสนอทางด้านการเงิน และ(๖) เกณฑ์อื่นตามที่กำหนดในกฎกระทรวงแล้วให้เป็นไปตามเกณฑ์ในการพิจารณาและการให้น้ำหนัก ดังต่อไปนี้(๖.๑) กรณีงานจ้างที่ปรึกษาเพื่อดำเนินงานประจำงานที่มีมาตรฐานเชิงคุณภาพตามหลักวิชาชีพอยู่แล้วหรืองานที่ไม่ซับซ้อนให้คัดเลือกผู้ยื่นข้อเสนอที่ผ่านเกณฑ์ด้านคุณภาพแล้ว และให้คัดเลือกจากรายที่เสนอราคาต่ำสุด(๖.๒) กรณีงานจ้างที่ปรึกษาที่เป็นไปตามมาตรฐานของบรรษัทหรืองานที่ซับซ้อนให้คัดเลือกผู้ยื่นข้อเสนอที่ผ่านเกณฑ์ด้านคุณภาพแล้วและให้คัดเลือกจากรายที่ได้คะแนนรวมด้านคุณภาพและด้านราคามากที่สุด(๖.๓) กรณีงานจ้างที่ปรึกษาที่มีความซับซ้อนมากให้คัดเลือกผู้ยื่นข้อเสนอที่ผ่านเกณฑ์ด้านคุณภาพแล้วและให้คัดเลือกจากรายที่ได้คะแนนด้านคุณภาพมากที่สุดค่าจ้างที่ปรึกษาข้อ๕๖ อัตราค่าจ้างที่ปรึกษาให้เป็นไปตามความเหมาะสมและประหยัดโดยคำนึงถึงองค์ประกอบต่าง ๆ เช่น ลักษณะของงานที่จะจ้างอัตราค่าจ้างของงานในลักษณะเดียวกันที่หน่วยงานของรัฐอื่นเคยจ้างเช่นจำนวนคน เดือน (man - months)เท่าที่จำเป็น ดัชนีค่าครองชีพ เป็นต้นค่าจ้างล่วงหน้าในการจ้างที่ปรึกษาข้อ๕๗ หลักเกณฑ์ เงื่อนไขการจ่ายค่าจ้างล่วงหน้าในการจ้างที่ปรึกษาให้อยู่ในดุลยพินิจของผู้มีอำนาจอนุมัติคุณสมบัติของผู้ยื่นข้อเสนอกับบรรษัทข้อ๕๘ ผู้ที่จะเข้ายื่นข้อเสนอในการจัดซื้อหรือจ้าง(ทุกวิธี) ของบรรษัทอย่างน้อยต้องมีคุณสมบัติและไม่มีลักษณะต้องห้าม ดังต่อไปนี้(๑) มีความสามารถตามกฎหมาย(๒) ไม่เป็นบุคคลล้มละลาย(๓) ไม่อยู่ระหว่างเลิกกิจการ(๔) ไม่เป็นบุคคลซึ่งอยู่ระหว่างถูกระงับการยื่นข้อเสนอหรือทำสัญญากับบรรษัทตามข้อ๗๖ วรรคสาม(๕) ไม่เป็นบุคคลซึ่งถูกแจ้งเวียนชื่อให้เป็นผู้ทิ้งงาน(๖) คุณสมบัติหรือลักษณะต้องห้ามอื่นตามที่คณะกรรมการซื้อหรือจ้างกำหนดให้บรรษัทกำหนดเป็นเงื่อนไขในหนังสือเชิญชวนว่าผู้ที่จะเข้ายื่นข้อเสนอต้องแสดงหลักฐานถึงขีดความสามารถและความพร้อมที่ตนมีอยู่ในวันยื่นข้อเสนอด้วยประกาศราคากลางและการคำนวณในการจัดซื้อหรือจ้างข้อ๕๙ ให้บรรษัทประกาศรายละเอียดข้อมูลราคากลางและการคำนวณราคากลางในการจัดซื้อหรือจ้างในระบบเครือข่ายสารสนเทศของบรรษัทตามวิธีการที่บรรษัทกำหนดส่วนที่ ๕การจัดทำบันทึกรายงานผลการพิจารณา ข้อ๖๐ เมื่อสิ้นสุดกระบวนการจัดซื้อจัดจ้างในแต่ละโครงการให้หน่วยงานที่ขอซื้อขอจ้างจัดให้มีการบันทึกรายงานผลการพิจารณารายละเอียดวิธีการและขั้นตอนการจัดซื้อจัดจ้างพร้อมทั้งเอกสารหลักฐานประกอบตามรายการ ดังต่อไปนี้(๑) รายงานขอซื้อหรือขอจ้างตามความในข้อ ๒๕(๒) เอกสารเกี่ยวกับการรับฟังความคิดเห็นร่างขอบเขตของงานหรือรายละเอียดคุณลักษณะเฉพาะของพัสดุที่จะซื้อหรือจ้างและผลการพิจารณาในครั้งนั้น (ถ้ามี)(๓) ประกาศและเอกสารเชิญชวน หรือหนังสือเชิญชวนและเอกสารอื่นที่เกี่ยวข้อง(๔) ข้อเสนอของผู้ยื่นข้อเสนอทุกราย(๕) บันทึกรายงานผลการพิจารณาคัดเลือกข้อเสนอ(๖) ประกาศผลการพิจารณาคัดเลือกผู้ชนะการจัดซื้อจัดจ้างหรือผู้ได้รับการคัดเลือก(๗) สัญญาหรือข้อตกลงเป็นหนังสือรวมทั้งการแก้ไขสัญญาหรือข้อตกลงเป็นหนังสือ(ถ้ามี)(๘) บันทึกรายงานผลการตรวจรับพัสดุการจัดซื้อจัดจ้างโครงการใดจะต้องมีเอกสารหลักฐานให้เป็นไปตามวิธีการจัดซื้อจัดจ้างนั้นส่วนที่ ๖สัญญาและหลักประกัน ข้อ๖๑ ให้บรรษัทจัดทำสัญญาจัดซื้อหรือจ้างตามแบบฟอร์มที่บรรษัทกำหนดยกเว้นการจัดซื้อหรือจ้างที่มีวงเงินตั้งแต่ ๑๐๐,๐๐๐,๐๐๐ บาทขึ้นไป ให้จัดทำสัญญาจัดซื้อหรือจ้างตามแบบที่กำหนดไว้ในข้อ ๖๒ข้อ๖๒ การจัดซื้อหรือจ้างที่มีวงเงินตั้งแต่ ๑๐๐,๐๐๐,๐๐๐ บาทขึ้นไปให้บรรษัทจัดทำสัญญาตามแบบที่ได้รับความเห็นชอบของสำนักงานอัยการสูงสุดตามกฎหมายว่าด้วยการจัดซื้อจัดจ้างและการบริหารพัสดุภาครัฐการทำสัญญารายใดถ้าจำเป็นต้องมีข้อความหรือรายการแตกต่างไปจากแบบสัญญาตามวรรคหนึ่งโดยมีสาระสำคัญตามที่กำหนดไว้ในแบบสัญญาและไม่ทำให้บรรษัทเสียเปรียบก็ให้กระทำได้เว้นแต่บรรษัทเห็นว่าจะมีปัญหาในทางเสียเปรียบหรือไม่รัดกุมพอ ก็ให้ส่งร่างสัญญานั้นไปให้สำนักงานอัยการสูงสุดพิจารณาให้ความเห็นชอบก่อนในกรณีที่ไม่อาจทำสัญญาตามแบบสัญญาตามวรรคหนึ่งได้และจำเป็นต้องร่างสัญญาขึ้นใหม่ ให้ส่งร่างสัญญานั้นไปให้สำนักงานอัยการสูงสุดพิจารณาให้ความเห็นชอบก่อนเว้นแต่การทำสัญญาตามแบบที่สำนักงานอัยการสูงสุดได้เคยให้ความเห็นชอบมาแล้วก็ให้กระทำได้ในกรณีจำเป็นต้องทำสัญญาเป็นภาษาต่างประเทศให้ทำเป็นภาษาอังกฤษและต้องจัดทำข้อสรุปสาระสำคัญแห่งสัญญาเป็นภาษาไทยด้วยในกรณีที่บรรษัทไม่ได้ทำสัญญาตามแบบสัญญาตามวรรคหนึ่งหรือไม่ได้ส่งร่างสัญญาให้สำนักงานอัยการสูงสุดพิจารณาให้ความเห็นชอบก่อนตามวรรคสองหรือวรรคสามหรือตามข้อ ๖๖ วรรคหนึ่ง แล้วแต่กรณีให้บรรษัทส่งสัญญานั้นให้สำนักงานอัยการสูงสุดพิจารณาให้ความเห็นชอบในภายหลังได้เมื่อสำนักงานอัยการสูงสุดพิจารณาให้ความเห็นชอบแล้วหรือพิจารณาเห็นชอบ แต่ให้แก้ไขสัญญา ถ้าบรรษัทแก้ไขสัญญานั้นให้เป็นไปตามความเห็นของสำนักงานอัยการสูงสุดแล้วให้ถือว่าสัญญานั้นมีผลสมบูรณ์ในกรณีที่บรรษัทไม่ได้ทำสัญญาตามแบบสัญญาตามวรรคหนึ่งบรรษัทไม่แก้ไขสัญญาตามความเห็นของสำนักงานอัยการสูงสุดหรือคู่สัญญาไม่ตกลงหรือยินยอมให้แก้ไขสัญญาตามความเห็นของสำนักงานอัยการสูงสุดหากข้อสัญญาที่แตกต่างจากแบบสัญญาหรือข้อสัญญาที่ไม่แก้ไขตามความเห็นของสำนักงานอัยการสูงสุดเป็นส่วนที่เป็นสาระสำคัญให้ถือว่าสัญญานั้นเป็นโมฆะข้อ๖๓ สัญญาที่ทำในประเทศต้องมีข้อตกลงในการห้ามคู่สัญญาไปจ้างช่วงให้ผู้อื่นทำอีกทอดหนึ่งไม่ว่าทั้งหมดหรือแต่บางส่วนเว้นแต่การจ้างช่วงแต่บางส่วนที่ได้รับอนุญาตจากบรรษัทที่เป็นคู่สัญญาแล้ว ถ้าคู่สัญญาไปจ้างช่วงโดยฝ่าฝืนข้อตกลงดังกล่าวต้องกำหนดให้มีค่าปรับสำหรับการฝ่าฝืนข้อตกลงนั้นไม่น้อยกว่าร้อยละ ๑๐ของวงเงินของงานที่จ้างช่วงตามสัญญาข้อ ๖๔ บรรษัทอาจจัดทำข้อตกลงเป็นหนังสือโดยไม่ทำตามแบบสัญญาตามข้อ ๖๑ ก็ได้ เฉพาะในกรณี ดังต่อไปนี้(๑) การจัดซื้อหรือจ้างโดยวิธีตรวจสอบราคาตามข้อ ๒๘ (๓) (๕) หรือการจัดซื้อจัดจ้าง โดยวิธีตกลงราคาตามข้อ ๓๗ (๑)(๔) หรือ (๖) หรือการจ้างที่ปรึกษาโดยวิธีตกลงตามข้อ ๕๒ (๑)(๒) การจัดซื้อจัดจ้างจากหน่วยงานของรัฐอื่น(๓) กรณีที่คู่สัญญาสามารถส่งมอบพัสดุได้ครบถ้วนภายใน๕ วันทำการ นับตั้งแต่วันถัดจากวันทำข้อตกลงเป็นหนังสือ(๔) การเช่าซึ่งผู้เช่าไม่ต้องเสียเงินอื่นใดนอกจากค่าเช่า(๕) กรณีอื่นตามที่คณะกรรมการนโยบายกำหนดตาม พ.ร.บการจัดซื้อจัดจ้างฯ ประกาศกำหนดในราชกิจจานุเบกษา(๖) เหตุอื่นตามที่ระเบียบกำหนดในกรณีที่การจัดซื้อจัดจ้างมีวงเงินเล็กน้อยให้อยู่ในดุลยพินิจของกรรมการและผู้จัดการกำหนดว่าจะไม่ทำข้อตกลงเป็นหนังสือไว้ต่อกันก็ได้แต่ต้องมีหลักฐานในการจัดซื้อจัดจ้างนั้นข้อ๖๕ สัญญาหรือข้อตกลงเป็นหนังสือที่ได้ลงนามแล้วจะแก้ไขไม่ได้เว้นแต่ในกรณีดังต่อไปนี้ให้อยู่ในดุลยพินิจของผู้มีอำนาจอนุมัติที่จะพิจารณาอนุมัติให้แก้ไขได้(๑) เป็นการแก้ไขตามข้อ ๖๒ วรรคห้า(๒) ในกรณีที่มีความจำเป็นต้องแก้ไขสัญญาหรือข้อตกลงหากการแก้ไขนั้นไม่ทำให้บรรษัทเสียประโยชน์(๓) เป็นการแก้ไขเพื่อประโยชน์แก่บรรษัทหรือประโยชน์สาธารณะ(๔) กรณีอื่นตามที่ผู้มีอำนาจอนุมัติเห็นสมควรการแก้ไขสัญญาที่จัดทำขึ้นตามข้อ๖๑ ให้แก้ไขตามที่บรรษัทเห็นสมควรการแก้ไขสัญญาที่จัดทำขึ้นตามข้อ๖๒ หากบรรษัทเห็นว่า จะมีปัญหาในทางเสียประโยชน์หรือไม่รัดกุมพอก็ให้ส่งร่างสัญญาที่แก้ไขนั้นไปให้สำนักงานอัยการสูงสุดพิจารณาให้ความเห็นชอบก่อนการแก้ไขสัญญาหรือข้อตกลงตามวรรคหนึ่งวรรคสองหรือวรรคสาม จะต้องปฏิบัติตามวิธีการงบประมาณหรือกฎหมายอื่นที่เกี่ยวข้องหากมีความจำเป็นต้องเพิ่มหรือลดวงเงินหรือเพิ่มหรือลดระยะเวลาส่งมอบหรือระยะเวลาในการทำงานให้ตกลงพร้อมกันไปในกรณีที่มีการแก้ไขสัญญาหรือข้อตกลงเพื่อเพิ่มวงเงินเมื่อรวมวงเงินตามสัญญาหรือข้อตกลงเดิมและวงเงินที่เพิ่มขึ้นใหม่แล้วหากวงเงินรวมดังกล่าวมีผลทำให้ผู้มีอำนาจอนุมัติสั่งซื้อ หรือสั่งจ้างเปลี่ยนแปลงไปจะต้องดำเนินการให้ผู้มีอำนาจอนุมัติสั่งซื้อหรือสั่งจ้างตามวงเงินรวมดังกล่าวเป็นผู้อนุมัติการแก้ไขสัญญาหรือข้อตกลงด้วยในกรณีที่มีการแก้ไขสัญญาหรือข้อตกลงเพื่อลดวงเงินให้ผู้มีอำนาจอนุมัติสั่งซื้อหรือสั่งจ้างตามวงเงินเดิมเป็นผู้อนุมัติการแก้ไขสัญญาหรือข้อตกลงข้อ๖๖ การทำสัญญาหรือข้อตกลงเป็นหนังสือให้กำหนดค่าปรับเป็นรายวันในอัตราตายตัวในอัตราร้อยละ๐.๐๑ - ๐.๒๐ของราคาพัสดุที่ยังไม่ได้รับมอบเว้นแต่การจ้างซึ่งต้องการผลสำเร็จของงานทั้งหมดพร้อมกันให้กำหนดค่าปรับเป็นรายวันเป็นจำนวนเงินตายตัวในอัตราร้อยละ ๐.๐๑ - ๐.๑๐ ของราคางานจ้างนั้น แต่จะต้องไม่ต่ำกว่าวันละ๑๐๐ บาทในการทำสัญญาจ้างที่ปรึกษาหากบรรษัทเห็นว่าถ้าไม่กำหนดค่าปรับไว้ในสัญญาจะเกิดความเสียหายแก่บรรษัทให้บรรษัทผู้จัดทำสัญญากำหนดค่าปรับในสัญญาเป็นรายวันในอัตราหรือจำนวนเงินตายตัวในอัตราร้อยละ๐.๐๑ - ๐.๑๐ ของราคางานจ้างนั้นได้ตามความเหมาะสมและจำเป็นการกำหนดค่าปรับตามวรรคหนึ่งและวรรคสองในอัตราหรือเป็นจำนวนเงินเท่าใดให้อยู่ในดุลยพินิจของผู้มีอำนาจอนุมัติโดยคำนึงถึงราคาและลักษณะของพัสดุหรืองานจ้าง ซึ่งอาจมีผลกระทบต่อการที่คู่สัญญาของบรรษัทจะหลีกเลี่ยงไม่ปฏิบัติตามสัญญาหรือกระทบต่อประสิทธิภาพในการทำงานหรือเกิดความเสียหายแก่บรรษัท แล้วแต่กรณีเมื่อครบกำหนดส่งมอบพัสดุหรืองานจ้างตามที่ตกลงไว้แล้วให้คณะกรรมการตรวจรับหรือหัวหน้าเจ้าหน้าที่รายงานให้กรรมการและผู้จัดการทราบโดยเร็วพร้อมทำหนังสือแจ้งการเรียกค่าปรับตามเงื่อนไขที่กำหนดในสัญญาจัดซื้อหรือจ้างและเมื่อคู่สัญญาได้ส่งมอบพัสดุหรืองานจ้างแล้ว ให้บอกสงวนสิทธิการเรียกค่าปรับหรือสิทธิอื่นตามเงื่อนไขการจัดหาพัสดุหรือการจ้างในขณะที่รับมอบพัสดุหรืองานจ้างนั้นด้วยข้อ๖๗ การงดหรือลดค่าปรับให้แก่คู่สัญญาหรือการขยายเวลาทำการตามสัญญาหรือข้อตกลงให้อยู่ในดุลยพินิจของผู้มีอำนาจอนุมัติที่จะพิจารณาได้ตามจำนวนวันที่มีเหตุเกิดขึ้นจริงเฉพาะในกรณีดังต่อไปนี้(๑)เหตุเกิดจากความผิดหรือความบกพร่องของบรรษัท(๒)เหตุสุดวิสัย(๓)เหตุเกิดจากพฤติการณ์อันหนึ่งอันใดที่คู่สัญญาไม่ต้องรับผิดตามกฎหมาย(๔)เหตุอื่นตามที่ผู้มีอำนาจอนุมัติเห็นสมควรหลักเกณฑ์และวิธีการของดหรือลดค่าปรับให้แก่คู่สัญญาหรือการขยายเวลาทำการตามสัญญา หรือข้อตกลงให้อยู่ในดุลยพินิจของผู้มีอำนาจอนุมัติข้อ ๖๘ ในกรณีที่มีเหตุบอกเลิกสัญญาหรือข้อตกลงต่อไปนี้ให้อยู่ในดุลยพินิจของผู้มีอำนาจอนุมัติที่จะบอกเลิกสัญญาหรือข้อตกลงกับคู่สัญญา(๑)เหตุตามที่กฎหมายกำหนด(๒)เหตุอันเชื่อได้ว่าผู้ขายหรือผู้รับจ้างไม่สามารถส่งมอบงานหรือทำงานให้แล้วเสร็จได้ภายในระยะเวลาที่กำหนด(๓)เหตุอื่นตามที่กำหนดไว้ในกฎหมายว่าด้วยการจัดซื้อจัดจ้างและการบริหารพัสดุภาครัฐหรือในสัญญาหรือข้อตกลงการตกลงกับคู่สัญญาที่จะบอกเลิกสัญญาหรือข้อตกลงให้ผู้มีอำนาจอนุมัติพิจารณาได้เฉพาะในกรณีที่เป็นประโยชน์แก่บรรษัทโดยตรงหรือเพื่อประโยชน์สาธารณะหรือเพื่อแก้ไขข้อเสียเปรียบของบรรษัทในการที่จะปฏิบัติตามสัญญาหรือข้อตกลงนั้นต่อไปข้อ๖๙ ถ้ามีหลักประกันการเสนอราคาหรือหลักประกันสัญญาให้ใช้หลักประกันอย่างใดอย่างหนึ่งดังต่อไปนี้(๑) เงินสด(๒) เช็คหรือดราฟท์ที่ธนาคารเซ็นสั่งจ่ายซึ่งเป็นเช็คหรือดราฟท์ลงวันที่ที่ใช้เช็คหรือดราฟท์นั้นชำระต่อเจ้าหน้าที่หรือก่อนวันนั้นไม่เกิน ๓ วันทำการ(๓) หนังสือค้ำประกันของธนาคารภายในประเทศตามตัวอย่างที่คณะกรรมการนโยบายตาม พ.ร.บ.การจัดซื้อจัดจ้างฯ กำหนดโดยอาจเป็นหนังสือค้ำประกันอิเล็กทรอนิกส์ตามวิธีการที่กรมบัญชีกลางกำหนดก็ได้(๔) พันธบัตรรัฐบาลไทย(๕) หนังสือค้ำประกันของธนาคารในต่างประเทศที่มีหลักฐานดีกรรมการและผู้จัดการเชื่อถือเป็นหลักประกันได้ สำหรับการจัดหาพัสดุจากผู้ขายหรือการจ้างจากต่างประเทศข้อ๗๐ การกำหนดหลักประกันการเสนอราคาและหลักประกันสัญญาให้อยู่ในดุลยพินิจของผู้มีอำนาจอนุมัติในการพิจารณาตามสมควรข้อ๗๑ ในกรณีที่ส่วนราชการ รัฐวิสาหกิจหรือหน่วยงานของรัฐเป็นผู้เสนอราคา หรือเป็นคู่สัญญาไม่ต้องวางหลักประกันข้อ๗๒ ในกรณีที่กำหนดให้มีหลักประกันการเสนอราคาหรือหลักประกันสัญญาให้บรรษัทคืนหลักประกันให้แก่ผู้เสนอราคาคู่สัญญา หรือผู้ค้ำประกันตามหลักเกณฑ์ดังนี้(๑) หลักประกันการเสนอราคาให้คืนให้แก่ผู้เสนอราคาหรือผู้ประกันภายใน ๑๕ วันนับถัดจากวันที่กรรมการและผู้จัดการได้พิจารณาเห็นชอบรายงานผลคัดเลือกผู้ชนะการซื้อหรือจ้างเรียบร้อยแล้วเว้นแต่ผู้ยื่นข้อเสนอรายที่คัดเลือกไว้ ซึ่งเสนอราคาต่ำสุดไม่เกิน ๓ รายให้คืนได้ต่อเมื่อได้ทำข้อตกลงเป็นหนังสือหรือสัญญาหรือผู้เสนอราคาได้พ้นจากข้อผูกพันแล้ว(๒) หลักประกันสัญญาให้คืนให้แก่คู่สัญญาหรือผู้ค้ำประกันโดยเร็ว เมื่อคู่สัญญาพ้นจากข้อผูกพันตามสัญญาแล้วการคืนหลักประกันที่เป็นหนังสือค้ำประกันของธนาคารในกรณีที่ผู้ยื่นข้อเสนอหรือคู่สัญญาไม่มารับภายในกำหนดเวลาข้างต้นให้รีบส่งต้นฉบับหนังสือค้ำประกันให้แก่ผู้ยื่นข้อเสนอหรือคู่สัญญาโดยทางไปรษณีย์ลงทะเบียนโดยเร็วพร้อมกับแจ้งให้ธนาคารผู้ค้ำประกันทราบด้วยสำหรับหนังสือค้ำประกันอิเล็กทรอนิกส์ของธนาคารให้คืนแก่ธนาคารผู้ออกหนังสือค้ำประกันอิเล็กทรอนิกส์ผ่านระบบการจัดซื้อจัดจ้างภาครัฐด้วยอิเล็กทรอนิกส์ส่วนที่ ๗การบริหารสัญญาและการตรวจรับพัสดุ ข้อ๗๓ ในการดำเนินการตามสัญญาหรือข้อตกลงให้กรรมการและผู้จัดการแต่งตั้งคณะกรรมการตรวจรับพัสดุ เพื่อรับผิดชอบการบริหารสัญญาหรือข้อตกลงและการตรวจรับพัสดุในกรณีที่การจัดซื้อจัดจ้างมีวงเงินไม่เกิน๑๐๐,๐๐๐ บาท จะแต่งตั้งบุคคลหนึ่งบุคคลใดเป็นผู้ตรวจรับพัสดุนั้นโดยให้ปฏิบัติหน้าที่เช่นเดียวกับคณะกรรมการตรวจรับพัสดุก็ได้ข้อ๗๔ คณะกรรมการตรวจรับพัสดุในการจัดซื้อหรือจ้าง(ไม่รวมงานจ้างที่ปรึกษา) มีหน้าที่ดังนี้(๑) ตรวจรับพัสดุ ณ ที่ทำการของผู้ใช้พัสดุนั้นหรือสถานที่ซึ่งกำหนดไว้ในสัญญาหรือข้อตกลงการตรวจรับพัสดุ ณ สถานที่อื่นในกรณีที่ไม่มีสัญญาหรือข้อตกลง จะต้องได้รับอนุมัติจากกรรมการและผู้จัดการก่อน(๒) ตรวจรับพัสดุให้ถูกต้องครบถ้วนตามหลักฐานที่ตกลงกันไว้สำหรับกรณีที่มีการทดลองหรือตรวจสอบในทางเทคนิคหรือทางวิทยาศาสตร์จะเชิญผู้ชำนาญการหรือผู้ทรงคุณวุฒิเกี่ยวกับพัสดุนั้นมาให้คำปรึกษาหรือส่งพัสดุนั้นไปทดลองหรือตรวจสอบ ณ สถานที่ของผู้ชำนาญการหรือผู้ทรงคุณวุฒินั้นๆ ก็ได้ ในกรณีจำเป็นที่ไม่สามารถตรวจนับเป็นจำนวนหน่วยทั้งหมดได้ให้ตรวจรับตามหลักวิชาการสถิติ(๓) ให้ตรวจรับพัสดุในวันที่ผู้ขายหรือผู้รับจ้างนำพัสดุมาส่งและให้ดำเนินการให้เสร็จสิ้นโดยเร็วที่สุด(๔) เมื่อตรวจถูกต้องครบถ้วนแล้วให้รับพัสดุไว้และถือว่าผู้ขายหรือผู้รับจ้างได้ส่งมอบพัสดุถูกต้องครบถ้วนตั้งแต่วันที่ผู้ขายหรือผู้รับจ้างนำพัสดุนั้นมาส่งแล้วมอบให้แก่คณะกรรมการตรวจรับพัสดุหรือเจ้าหน้าที่พร้อมกับทำใบตรวจรับโดยลงชื่อไว้เป็นหลักฐานอย่างน้อย๒ ฉบับ มอบแก่ผู้ขายหรือผู้รับจ้าง ๑ ฉบับและคณะกรรมการตรวจรับพัสดุ ๑ ฉบับ เพื่อนำส่งให้หน่วยงานที่ขอซื้อขอจ้างดำเนินการเบิกจ่ายเงินตามระเบียบของบรรษัทและรายงานให้กรรมการและผู้จัดการทราบต่อไปในกรณีที่เห็นว่าพัสดุที่ส่งมอบมีรายละเอียดไม่เป็นไปตามข้อกำหนดในสัญญาหรือข้อตกลงให้รายงานกรรมการและผู้จัดการผ่านหัวหน้าเจ้าหน้าที่เพื่อทราบและสั่งการ(๕) ในกรณีที่ผู้ขายหรือผู้รับจ้างส่งมอบพัสดุถูกต้องแต่ไม่ครบจำนวนหรือส่งมอบครบจำนวนแต่ไม่ถูกต้องทั้งหมดถ้าสัญญาหรือข้อตกลงมิได้กำหนดไว้เป็นอย่างอื่นให้ตรวจรับไว้เฉพาะจำนวนที่ถูกต้องโดยถือปฏิบัติตาม (๔) และให้รีบรายงานกรรมการและผู้จัดการผ่านหัวหน้าเจ้าหน้าที่เพื่อแจ้งให้ผู้ขายหรือผู้รับจ้างทราบภายใน๓ วันทำการนับถัดจากวันตรวจพบแต่ทั้งนี้ไม่ตัดสิทธิที่จะปรับผู้ขายหรือผู้รับจ้างในจำนวนที่ส่งมอบไม่ครบถ้วนหรือไม่ถูกต้องนั้น(๖) การตรวจรับพัสดุที่ประกอบกันเป็นชุดหรือหน่วยถ้าขาดส่วนประกอบอย่างใดอย่างหนึ่งไปแล้ว จะไม่สามารถใช้การได้โดยสมบูรณ์ให้ถือว่าผู้ขายหรือผู้รับจ้างยังมิได้ส่งมอบพัสดุนั้นและโดยปกติให้รีบรายงานกรรมการและผู้จัดการผ่านหัวหน้าเจ้าหน้าที่เพื่อแจ้งให้ผู้ขายหรือผู้รับจ้างทราบภายใน ๓ วันทำการนับถัดจากวันที่ตรวจพบ(๗) ถ้ากรรมการตรวจรับพัสดุบางคนไม่ยอมรับพัสดุโดยทำความเห็นแย้งไว้ให้เสนอกรรมการและผู้จัดการเพื่อพิจารณาสั่งการถ้ากรรมการและผู้จัดการสั่งการให้รับพัสดุนั้นไว้ จึงดำเนินการตาม (๔) หรือ (๕) แล้วแต่กรณีข้อ๗๕ คณะกรรมการตรวจรับพัสดุในงานจ้างที่ปรึกษามีหน้าที่ดังนี้(๑) กำกับและติดตามงานจ้างที่ปรึกษาให้เป็นไปตามเงื่อนไขที่กำหนดไว้ในสัญญาหรือข้อตกลง(๒) ตรวจรับงานจ้างที่ปรึกษา ณ ที่ทำการของผู้ว่าจ้างหรือสถานที่ซึ่งกำหนดไว้ในสัญญาหรือข้อตกลง(๓) โดยปกติให้ตรวจรับงานจ้างที่ปรึกษาในวันที่ที่ปรึกษานำผลงานมาส่งและให้ดำเนินการให้เสร็จสิ้นไปโดยเร็วที่สุด(๔) เมื่อตรวจถูกต้องและครบถ้วนตามที่กำหนดไว้ในสัญญาหรือข้อตกลงแล้วให้รับงานจ้างที่ปรึกษาไว้และถือว่าที่ปรึกษาได้ส่งมอบงานถูกต้องครบถ้วนตั้งแต่วันที่ที่ปรึกษานำผลงานมาส่งแล้วมอบแก่คณะกรรมการตรวจรับพัสดุพร้อมกับทำใบตรวจรับโดยลงชื่อไว้เป็นหลักฐานอย่างน้อย ๒ ฉบับ มอบแก่ที่ปรึกษา ๑ ฉบับและคณะกรรมการตรวจรับพัสดุ ๑ ฉบับเพื่อนำส่งให้หน่วยงานที่ขอซื้อขอจ้างดำเนินการเบิกจ่ายเงินตามระเบียบของบรรษัทและรายงานให้กรรมการและผู้จัดการทราบต่อไปในกรณีที่เห็นว่าผลงานที่ส่งมอบทั้งหมดหรืองวดใดก็ตามไม่เป็นไปตามข้อกำหนดในสัญญาหรือข้อตกลงมีอำนาจสั่งให้แก้ไขเปลี่ยนแปลงเพิ่มเติมหรือตัดทอนซึ่งงานตามสัญญาแล้วให้รายงานกรรมการและผู้จัดการผ่านหัวหน้าเจ้าหน้าที่เพื่อทราบหรือสั่งการ แล้วแต่กรณี(๕) ในกรณีกรรมการตรวจรับพัสดุบางคนไม่ยอมรับงานให้กรรมการดังกล่าวทำความเห็นแย้งไว้แล้วให้เสนอกรรมการและผู้จัดการเพื่อพิจารณาสั่งการถ้ากรรมการและผู้จัดการสั่งการให้รับผลงานนั้นไว้จึงดำเนินการตาม (๔)ส่วนที่ ๘การประเมินผลการปฏิบัติงานของผู้ประกอบการ ข้อ๗๖ เพื่อประโยชน์ของบรรษัทในการพิจารณาคัดเลือกผู้ยื่นข้อเสนอที่จะเข้ามาเป็นคู่สัญญากับบรรษัทให้เป็นไปอย่างมีประสิทธิภาพให้บรรษัทประเมินผลการปฏิบัติงานของผู้ประกอบการที่เข้าร่วมการจัดซื้อจัดจ้างกับบรรษัทการประเมินผลการปฏิบัติงานตามวรรคหนึ่งให้พิจารณาถึงความสามารถในการปฏิบัติงานให้แล้วเสร็จตามสัญญาของคู่สัญญาเป็นสำคัญผู้ประกอบการรายใดที่มีผลการประเมินไม่ผ่านเกณฑ์ที่กำหนดอาจถูกพิจารณาระงับการยื่นข้อเสนอ หรือทำสัญญากับบรรษัทไว้ชั่วคราวจนกว่าจะมีผลปฏิบัติงานเป็นไปตามเกณฑ์ที่กำหนดข้อ ๗๗ ผลการประเมินการปฏิบัติงานของผู้ประกอบการตามข้อ๗๖ ให้เป็นส่วนหนึ่งของเกณฑ์ในการพิจารณาคัดเลือกผู้ยื่นข้อเสนอกับบรรษัทข้อ๗๘ ในกรณีที่เห็นสมควรกรรมการและผู้จัดการอาจกำหนดการประเมินผลการปฏิบัติงานอื่นนอกเหนือจากความสามารถในการปฏิบัติงานให้แล้วเสร็จตามสัญญาก็ได้เพื่อประโยชน์ในการพัฒนาและปรับปรุงประสิทธิภาพการจัดซื้อจัดจ้างและการบริหารพัสดุของบรรษัทให้มีประสิทธิภาพยิ่งขึ้นส่วนที่ ๙การจัดทำเอง ข้อ๗๙ การจัดทำเอง ได้แก่การจัดทำพัสดุขึ้นใหม่และการเสริมสร้างปรับปรุงพัสดุโดยให้ผู้ปฏิบัติงานจัดทำรายงานเสนอผู้บังคับบัญชาตามลำดับชั้นและผ่านหัวหน้าเจ้าหน้าที่จนถึงผู้มีอำนาจอนุมัติโดยจะต้องแสดงรายการเพื่อประกอบการพิจารณาอนุมัติตามแบบที่บรรษัทกำหนดเมื่อได้รับอนุมัติแล้วจึงให้ดำเนินการจัดทำเองตามหลักเกณฑ์และวิธีการปฏิบัติที่บรรษัทกำหนดการอนุมัติให้จัดทำเองครั้งหนึ่งภายในวงเงินไม่เกิน๒๐,๐๐๐,๐๐๐ บาท ให้เป็นอำนาจของกรรมการและผู้จัดการกรณีที่วงเงินการจัดทำเองครั้งหนึ่งเกินอำนาจของกรรมการและผู้จัดการตามวรรคสอง ให้กระทำได้โดยอำนาจอนุมัติของคณะกรรมการข้อ๘๐ ในการจัดทำเองให้บรรษัทแต่งตั้งผู้ควบคุมรับผิดชอบในการจัดทำเองนั้นและแต่งตั้งคณะกรรมการตรวจการปฏิบัติงานโดยมีคุณสมบัติและหน้าที่เช่นเดียวกับคณะกรรมการตรวจรับพัสดุเว้นแต่บรรษัทกำหนดให้มีพนักงานที่รับผิดชอบโดยเฉพาะอยู่แล้วส่วนที่ ๑๐การเช่า ข้อ๘๑ ให้ผู้มีอำนาจอนุมัติพิจารณาเช่าพัสดุตามความเหมาะสมและจำเป็นการเช่าอสังหาริมทรัพย์ให้นำหลักเกณฑ์และวิธีปฏิบัติเกี่ยวกับการซื้อของข้อบังคับนี้มาบังคับใช้โดยอนุโลมยกเว้นในกรณีที่ได้กำหนดไว้แล้วในส่วนที่ ๑๐ การเช่าข้อ๘๒ การเช่าอสังหาริมทรัพย์ให้กระทำได้ในกรณีดังต่อไปนี้(๑) เพื่อดำเนินกิจกรรมอันเกี่ยวข้องกับวัตถุประสงค์ของบรรษัทตามที่กำหนดไว้ในพระราชกำหนดบรรษัทตลาดรองสินเชื่อที่อยู่อาศัยพ.ศ. ๒๕๔๐ และที่แก้ไขเพิ่มเติมหรือเพื่อดำเนินกิจกรรมอื่นตามที่กฎหมายกำหนดให้เป็นอำนาจหน้าที่ของบรรษัท(๒) เพื่อประโยชน์ของบรรษัท(๓) เพื่อใช้เป็นที่ทำการสำนักงานใหญ่ในกรณีที่ไม่มีสถานที่ของบรรษัทหรือมีแต่ไม่เพียงพอ(๔) เพื่อใช้เป็นที่เก็บพัสดุของบรรษัทในกรณีที่ไม่มีสถานที่เก็บเพียงพอ(๕) เพื่อใช้เป็นที่พักของเจ้าหน้าที่และลูกจ้างของบรรษัทตลอดจนบุคคลที่ปฏิบัติงานร่วมกับบรรษัทการเช่าอสังหาริมทรัพย์ให้ดำเนินการโดยวิธีตกลงราคาโดยหลักเกณฑ์และเงื่อนไขการดำเนินการเช่าให้เป็นไปตามที่บรรษัทกำหนดข้อ๘๓ ก่อนดำเนินการเช่าให้ผู้ปฏิบัติงานจัดทำรายงานเสนอผู้บังคับบัญชาตามลำดับชั้นผ่านหัวหน้าเจ้าหน้าที่จนถึงผู้มีอำนาจอนุมัติโดยจะต้องแสดงรายการเพื่อประกอบการพิจารณาอนุมัติตามแบบที่บรรษัทกำหนดเมื่อได้รับอนุมัติแล้วจึงให้ดำเนินการเช่าต่อไปข้อ๘๔ การเช่าครั้งหนึ่งให้เป็นอำนาจของผู้ดำรงตำแหน่งและภายในวงเงินดังต่อไปนี้(๑) การเช่าอสังหาริมทรัพย์ที่มีจำนวนเงินค่าเช่าตลอดอายุสัญญาเช่าไม่เกิน ๒๐,๐๐๐,๐๐๐ บาท ให้กรรมการและผู้จัดการเป็นผู้มีอำนาจอนุมัติกรณีที่จำนวนเงินค่าเช่าตลอดอายุสัญญาเช่าเกินอำนาจอนุมัติของกรรมการและผู้จัดการให้คณะกรรมการเป็นผู้มีอำนาจอนุมัติ(๒) การจ่ายค่าเช่าอสังหาริมทรัพย์ที่มีจำนวนเงินค่าเช่ารายเดือนและค่าบริการอื่นเกี่ยวกับการเช่ารวมกันไม่เกินเดือนละ ๒,๕๐๐,๐๐๐ บาท ให้กรรมการและผู้จัดการเป็นผู้มีอำนาจอนุมัติให้จ่ายค่าเช่าหากกรณีที่จำนวนเงินค่าเช่ารายเดือนและค่าบริการอื่นเกี่ยวกับการเช่ารวมกันเกินอำนาจอนุมัติของกรรมการและผู้จัดการตามวรรคหนึ่งให้กระทำได้โดยความเห็นชอบของคณะกรรมการข้อ๘๕ การเช่าพัสดุให้ทำสัญญาเช่าไว้ต่อกันเพื่อเป็นหลักฐานตามแบบฟอร์มที่บรรษัทกำหนดในกรณีที่กฎหมายบังคับให้มีการจดทะเบียนต่อพนักงานเจ้าหน้าที่เพื่อความสมบูรณ์ของการเช่าให้ดำเนินการตามกฎหมายด้วยข้อ๘๖ ในกรณีที่มีความจำเป็นต้องจ่ายเงินค่าเช่าล่วงหน้าในการเช่าอสังหาริมทรัพย์และสังหาริมทรัพย์ให้กระทำได้เฉพาะกรณีการเช่าซึ่งมีระยะเวลาไม่เกิน ๓ ปี ตามหลักเกณฑ์ดังต่อไปนี้(๑) การเช่าจากส่วนราชการ รัฐวิสาหกิจ หรือองค์การของรัฐจ่ายได้ไม่เกินร้อยละ ๕๐ ของค่าเช่าทั้งสัญญา(๒) การเช่าจากเอกชน จ่ายได้ไม่เกินร้อยละ ๒๐ของค่าเช่าทั้งสัญญาให้อยู่ในดุลยพินิจของผู้มีอำนาจอนุมัติในการกำหนดการจ่ายเงินค่าเช่าล่วงหน้านอกเหนือจากหลักเกณฑ์ที่ได้กล่าวไว้ในวรรคหนึ่งส่วนที่ ๑๑การยืม ข้อ๘๗ การยืมพัสดุจากส่วนราชการรัฐวิสาหกิจ หน่วยงานของรัฐ หน่วยงานเอกชน หรือบุคคลอื่นใดให้กระทำได้เมื่อมีความจำเป็นต้องนำมาใช้งานเพื่อประโยชน์ของบรรษัทโดยจะต้องได้รับอนุมัติจากกรรมการและผู้จัดการหรือผู้ที่ได้รับมอบหมายจากกรรมการและผู้จัดการข้อ๘๘ การให้ยืมพัสดุแก่ส่วนราชการรัฐวิสาหกิจ หน่วยงานของรัฐ หน่วยงานเอกชนหรือบุคคลอื่นใดให้กระทำได้เมื่อมีความจำเป็นเพื่อประโยชน์ในการดำเนินงานของบรรษัทโดยจะต้องได้รับอนุมัติจากกรรมการและผู้จัดการ หรือผู้ที่ได้รับมอบหมายจากกรรมการและผู้จัดการในกรณีที่หน่วยงานเอกชนหรือบุคคลภายนอกเป็นผู้ยืมอาจพิจารณาจัดให้มีการประกันภัยพัสดุที่ให้ยืมได้ตามความเหมาะสมข้อ๘๙ ก่อนการยืมพัสดุตามข้อ ๘๗หรือการให้ยืมพัสดุตามข้อ ๘๘ ให้เจ้าหน้าที่จัดทำรายงานเสนอผู้บังคับบัญชาตามลำดับชั้นผ่านหัวหน้าเจ้าหน้าที่จนถึงผู้มีอำนาจอนุมัติและจะต้องแสดงรายการเพื่อประกอบการพิจารณาอนุมัติตามแบบที่บรรษัทกำหนดเมื่อได้รับอนุมัติแล้วจึงให้ดำเนินการยืมหรือให้ยืมพัสดุต่อไปข้อ๙๐ ในการยืมหรือให้ยืมพัสดุระหว่างบรรษัทกับหน่วยงานหรือบุคคลภายนอกจะต้องจัดทำสัญญาหรือข้อตกลงหรือหลักฐานการยืมหรือให้ยืมพัสดุระหว่างผู้ยืมและผู้ให้ยืมโดยมีรายละเอียดเกี่ยวกับพัสดุที่ยืม วัตถุประสงค์ของการยืม กำหนดเวลาการยืมการส่งมอบและการส่งคืนพัสดุที่ยืม ความรับผิดชอบกรณีพัสดุที่ยืมชำรุด หรือสูญหายและรายละเอียดอื่นที่จำเป็นต่อการทำสัญญาหรือข้อตกลงสำหรับการยืมข้อ๙๑ การยืมหรือให้ยืมพัสดุประเภทใช้คงรูปผู้ยืมจะต้องนำพัสดุที่ยืมมาส่งคืนให้แก่ผู้ให้ยืมในสภาพที่ใช้การได้เรียบร้อยหากเกิดชำรุดเสียหายหรือใช้การไม่ได้หรือสูญหายไป ให้ผู้ยืมจัดการซ่อมแซมแก้ไขให้คืนสภาพเดิมโดยเสียค่าใช้จ่ายของผู้ยืมหรือชดใช้เป็นพัสดุประเภท ชนิด ขนาด ลักษณะและคุณภาพอย่างเดียวกันหรือชดใช้เป็นเงินตามราคาที่เป็นอยู่ในขณะยืมข้อ๙๒ การยืมหรือให้ยืมพัสดุประเภทใช้สิ้นเปลืองให้กระทำได้เฉพาะเพื่อประโยชน์ของบรรษัทซึ่งผู้ยืมมีความจำเป็นต้องใช้พัสดุนั้นเป็นการรีบด่วน ดำเนินการจัดหาได้ไม่ทันการและผู้ให้ยืมมีพัสดุนั้น ๆ พอจะให้ยืมได้ โดยผู้ยืมจะต้องจัดหาพัสดุประเภท ชนิดและปริมาณเช่นเดียวกันส่งคืนให้แก่ผู้ยืมส่วนที่ ๑๒การแลกเปลี่ยน ข้อ๙๓ การแลกเปลี่ยนพัสดุของบรรษัทกับทรัพย์สินของบุคคลภายนอกให้กระทำได้ในกรณีที่เป็นประโยชน์ต่อบรรษัทและผู้มีอำนาจอนุมัติพิจารณาเห็นว่ามีเหตุผลความจำเป็นจะต้องแลกเปลี่ยนและให้กระทำได้เฉพาะการแลกเปลี่ยนครุภัณฑ์กับครุภัณฑ์และการแลกเปลี่ยนวัสดุกับวัสดุ ทั้งนี้ ให้เป็นไปตามหลักเกณฑ์และวิธีการที่บรรษัทกำหนดข้อ๙๔ ก่อนการแลกเปลี่ยนพัสดุให้เจ้าหน้าที่จัดทำรายงานเสนอผู้บังคับบัญชาตามลำดับชั้นผ่านหัวหน้าเจ้าหน้าที่จนถึงผู้มีอำนาจอนุมัติและจะต้องแสดงรายการเพื่อประกอบการพิจารณาอนุมัติตามแบบที่บรรษัทกำหนดเมื่อได้รับอนุมัติแล้ว จึงให้ดำเนินการแลกเปลี่ยนพัสดุต่อไปข้อ ๙๕การแลกเปลี่ยนพัสดุครั้งหนึ่งให้เป็นอำนาจของกรรมการและผู้จัดการโดยกรรมการและผู้จัดการอาจมอบอำนาจดังกล่าวให้แก่ รองกรรมการผู้จัดการได้เว้นแต่การแลกเปลี่ยนพัสดุที่เป็นอสังหาริมทรัพย์จะต้องได้รับอนุมัติจากคณะกรรมการก่อนดำเนินการข้อ๙๖ ครุภัณฑ์ที่ได้รับจากการแลกเปลี่ยนจะต้องจัดให้มีการลงทะเบียนเพื่อควบคุมพัสดุตามข้อบังคับนี้ด้วยส่วนที่ ๑๓การทิ้งงาน การลงโทษผู้ทิ้งงานและการเพิกถอนการเป็นผู้ทิ้งงาน ข้อ๙๗ ห้ามบรรษัทก่อนิติสัมพันธ์กับผู้ทิ้งงานที่องค์กรกลางได้ระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อแล้วเว้นแต่จะได้มีการสั่งเพิกถอนการเป็นผู้ทิ้งงานแล้วบุคคลธรรมดาหรือนิติบุคคลใดที่อยู่ในระหว่างการพิจารณาให้เป็นผู้ทิ้งงานตามข้อกำหนดในส่วนนี้ให้บุคคลดังกล่าวมีสิทธิเสนอราคา หรือเสนองานให้แก่บรรษัทได้แต่ถ้าผลการพิจารณาต่อมาองค์กรกลางได้สั่งให้บุคคลธรรมดาหรือนิติบุคคลนั้นเป็นผู้ทิ้งงานให้กรรมการและผู้จัดการตัดรายชื่อบุคคลดังกล่าวออกจากรายชื่อผู้มีสิทธิได้รับการคัดเลือกหรือยกเลิกการเปิดซองราคาการประกวดราคาหรือการเสนองานหรือยกเลิกการลงนามในสัญญาซื้อหรือจ้างที่ได้กระทำก่อนการสั่งการขององค์กรกลางด้านการพัสดุเว้นแต่กรรมการและผู้จัดการพิจารณาเห็นว่า จะเป็นประโยชน์แก่บรรษัทอย่างยิ่ง กรรมการและผู้จัดการจะไม่ตัดรายชื่อบุคคลดังกล่าวออกจากรายชื่อผู้มีสิทธิได้รับการคัดเลือกหรือยกเลิกการเปิดซองราคาการประกวดราคา หรือการเสนองาน หรือยกเลิกการลงนามในสัญญาซื้อหรือจ้างที่ได้กระทำก่อนการสั่งการขององค์กรกลางด้านการพัสดุภาครัฐก็ได้ข้อ๙๘ เมื่อปรากฏกรณีใดกรณีหนึ่งดังต่อไปนี้(๑) ผู้ที่ได้รับการคัดเลือกแล้วไม่ยอมไปทำสัญญาหรือข้อตกลงภายในเวลาที่บรรษัทกำหนดโดยไม่มีเหตุผลอันสมควร(๒) เมื่อคู่สัญญาของบรรษัทหรือผู้รับจ้างช่วงที่บรรษัทอนุญาตให้ได้รับช่วงงานได้ไม่ปฏิบัติตามสัญญาหรือข้อตกลงนั้น(๓) พัสดุที่ซื้อหรือจ้างเกิดข้อบกพร่องขึ้นภายในระยะเวลาที่กำหนดไว้ในสัญญาหรือข้อตกลงและไม่ได้รับการแก้ไขให้ถูกต้องจากผู้จำหน่ายผู้รับจ้าง หรือคู่สัญญา หรือพัสดุที่ซื้อหรือจ้างไม่ได้มาตรฐานหรือวัสดุที่ใช้ไม่ได้มาตรฐานหรือไม่ครบถ้วนตามที่กำหนดไว้ในสัญญาหรือข้อตกลงทำให้งานบกพร่องเสียหายอย่างร้ายแรง(๔) สำหรับงานก่อสร้างสาธารณูปโภคหากปรากฏว่าพัสดุหรือวัสดุที่ซื้อหรือจ้างหรือใช้โดยผู้รับจ้างช่วงที่บรรษัทอนุญาตให้รับช่วงงานได้มีข้อบกพร่องหรือไม่ได้มาตรฐาน หรือไม่ครบถ้วนตาม (๓) ให้กรรมการและผู้จัดการทำรายงานไปยังคณะกรรมการโดยเร็วเพื่อพิจารณาให้บุคคลที่ได้รับการคัดเลือก ผู้จำหน่าย ผู้รับจ้าง คู่สัญญาหรือผู้รับจ้างช่วงที่บรรษัทอนุญาตให้รับจ้างช่วงงานได้ เป็นผู้ทิ้งงาน แล้วแต่กรณีพร้อมทั้งเสนอความเห็นของตนเพื่อประกอบการพิจารณาของคณะกรรมการด้วยเมื่อคณะกรรมการพิจารณาแล้วเห็นว่าการกระทำตาม(๑) (๒) (๓) หรือ (๔) เป็นการกระทำโดยไม่มีเหตุผลอันสมควรและบุคคลดังกล่าวสมควรเป็นผู้ทิ้งงาน ให้คณะกรรมการมีมติสั่งการให้กรรมการและผู้จัดการส่งชื่อบุคคลดังกล่าวไปยังองค์กรกลางเพื่อพิจารณาดำเนินการต่อไปข้อ๙๙ ในกรณีการจ้างที่ปรึกษาหรือการจ้างออกแบบและควบคุมหากตรวจสอบแล้วปรากฎว่าผลจากการปฏิบัติตามสัญญาดังกล่าวมีข้อบกพร่องผิดพลาด หรือก่อให้เกิดความเสียหายแก่บรรษัทอย่างร้ายแรงให้กรรมการและผู้จัดการเสนอคณะกรรมการเพื่อพิจารณาให้คู่สัญญานั้นเป็นผู้ทิ้งงานการพิจารณาสั่งให้คู่สัญญาเป็นผู้ทิ้งงานตามวรรคหนึ่งให้นำความในข้อ ๑๐๘ วรรคสาม มาใช้บังคับโดยอนุโลมข้อ๑๐๐ ในการจัดหาพัสดุตามข้อบังคับนี้หากมีเหตุอันควรสงสัยปรากฎในภายหลังว่าผู้เสนอราคา หรือผู้เสนองานรายหนึ่งหรือหลายรายไม่ว่าจะเป็นผู้เสนอราคาหรือผู้เสนองานที่ได้รับการคัดเลือกหรือไม่ก็ตามกระทำการอันเป็นการขัดขวางการแข่งขันราคาอย่างเป็นธรรมหรือกระทำการโดยไม่สุจริต เช่นการเสนอเอกสารอันเป็นเท็จหรือใช้ชื่อบุคคลธรรมดาหรือนิติบุคคลอื่นมาเสนอราคาแทนให้บรรษัทดำเนินการตรวจสอบข้อเท็จจริงว่า บุคคลดังกล่าวสมควรเป็นผู้ทิ้งงานหรือไม่โดยมีหนังสือแจ้งเหตุที่บรรษัทสงสัยไปยังผู้เสนอราคาหรือผู้เสนองานที่ถูกสงสัยทราบพร้อมทั้งให้ชี้แจงรายละเอียดข้อเท็จจริงภายในเวลาที่บรรษัทกำหนดแต่ต้องไม่น้อยกว่า ๑๕ วัน นับจากวันที่ได้รับหนังสือแจ้งจากบรรษัทเมื่อบรรษัทได้รับคำชี้แจงจากผู้เสนอราคาหรือผู้เสนองานที่ถูกสงสัยตามวรรคหนึ่งแล้วให้กรรมการและผู้จัดการทำรายงานไปยังคณะกรรมการ พร้อมทั้งเสนอความเห็นของตนเพื่อประกอบการพิจารณาของคณะกรรมการว่า บุคคลดังกล่าวสมควรเป็นผู้ทิ้งงานหรือไม่หากผู้เสนอราคาหรือผู้เสนองานที่ถูกสงสัยไม่ชี้แจงภายในกำหนดเวลาตามวรรคหนึ่งให้ถือว่ามีเหตุอันควรเชื่อได้ว่ามีการกระทำอันเป็นการขัดขวางการแข่งขันราคาอย่างเป็นธรรมหรือมีการกระทำโดยไม่สุจริตให้กรรมการและผู้จัดการเสนอคณะกรรมการ พร้อมทั้งเสนอความเห็นเพื่อพิจารณาให้ผู้นั้นเป็นผู้ทิ้งงานการพิจารณาให้ผู้เสนอราคาหรือผู้เสนองานเป็นผู้ทิ้งงานตามวรรคสองและวรรคสามให้นำความในข้อ๑๐๘ วรรคสาม มาใช้บังคับโดยอนุโลมข้อ๑๐๑ ในกรณีที่ผู้เสนอราคาหรือผู้เสนองานที่ร่วมกระทำการอันเป็นการขัดขวางการแข่งขันราคาอย่างเป็นธรรมหรือกระทำโดยไม่สุจริตรายใดซึ่งมิใช่เป็นผู้ริเริ่มให้มีการกระทำดังกล่าวได้ให้ความร่วมมือเป็นประโยชน์ต่อการพิจารณาของบรรษัทให้กรรมการและผู้จัดการหรือคณะกรรมการพิจารณาให้ผู้เสนอราคาหรือผู้เสนองานเป็นผู้ทิ้งงานรายนั้นได้รับการยกเว้นที่จะไม่เป็นผู้ทิ้งงานได้โดยแสดงเหตุผลหรือระบุเหตุผลไว้ในการเสนอความเห็นหรือในการสั่งการ แล้วแต่กรณีส่วนที่ ๑๔การบริหารพัสดุ ๑๔.๑ การควบคุมข้อ๑๐๒ พัสดุของบรรษัทไม่ว่าจะได้มาด้วยประการใดให้อยู่ในความควบคุมตามข้อบังคับนี้ เว้นแต่กรณีเป็นพัสดุที่บรรษัทจัดหาโดยมีวัตถุประสงค์โดยชัดแจ้งในการส่งมอบให้แก่ส่วนราชการรัฐวิสาหกิจ หน่วยงานของรัฐ หน่วยงาน หรือบุคคลอื่นใดเป็นการเฉพาะให้เจ้าหน้าที่บันทึกเป็นหลักฐานว่ามีการส่งมอบพัสดุให้แก่ผู้ใด เพราะเหตุใดข้อ๑๐๓ เมื่อเจ้าหน้าที่ได้รับมอบพัสดุแล้วให้ดำเนินการดังต่อไปนี้(๑)ลงบัญชีและจัดทำทะเบียนเพื่อควบคุมพัสดุ แล้วแต่กรณีตามแบบที่บรรษัทกำหนดโดยต้องมีหลักฐานการรับเข้าบัญชีหรือทะเบียนไว้ประกอบรายการด้วย(๒)เก็บรักษาพัสดุให้เป็นระเบียบเรียบร้อยปลอดภัยและให้ครบถ้วนถูกต้องตรงตามบัญชีหรือทะเบียนข้อ๑๐๔ ให้หัวหน้าเจ้าหน้าที่เป็นผู้สั่งจ่ายพัสดุข้อ๑๐๕ ผู้สั่งจ่ายพัสดุต้องตรวจสอบความถูกต้องของใบเบิกและเอกสารประกอบ (ถ้ามี) แล้วลงบัญชีหรือทะเบียนทุกครั้งที่มีการจ่ายและจะต้องเก็บใบเบิกจ่ายไว้เป็นหลักฐานด้วยข้อ๑๐๖ ก่อนสิ้นเดือนกันยายนทุกปีให้กรรมการและผู้จัดการแต่งตั้งผู้รับผิดชอบในการตรวจสอบพัสดุซึ่งมิใช่เป็นเจ้าหน้าที่ตามความจำเป็นให้เป็นคณะกรรมการตรวจสอบพัสดุประจำปีโดยมีองค์ประกอบ อำนาจหน้าที่ องค์ประชุมและวิธีการดำเนินงานตามที่บรรษัทกำหนด เพื่อตรวจสอบการรับจ่ายพัสดุงวดตั้งแต่วันที่๑ ตุลาคมของปีก่อน จนถึงวันที่ ๓๐ กันยายน ของปีปัจจุบันและตรวจนับพัสดุประเภทที่คงเหลืออยู่เพียงวันสิ้นงวดนั้นในการตรวจสอบตามวรรคหนึ่งให้เริ่มดำเนินการตรวจสอบพัสดุในวันเปิดทำการวันแรกของเดือนตุลาคมเป็นต้นไปว่าการรับจ่ายถูกต้องหรือไม่ พัสดุคงเหลือมีตัวอยู่ตรงตามบัญชีหรือทะเบียนหรือไม่มีพัสดุใดชำรุด เสื่อมคุณภาพ หรือสูญไปเพราะเหตุใดหรือพัสดุใดไม่จำเป็นต้องใช้ในการปฏิบัติงานต่อไปแล้วให้คณะกรรมการตรวจสอบพัสดุประจำปีเสนอรายงานผลการตรวจสอบดังกล่าวต่อผู้แต่งตั้งภายใน๓๐ วันทำการ นับแต่วันเริ่มดำเนินการตรวจสอบพัสดุนั้นข้อ๑๐๗ เมื่อกรรมการและผู้จัดการได้รับรายงานดังกล่าวตามข้อ๑๐๖ วรรคสอง และปรากฏว่ามีพัสดุชำรุด เสื่อมสภาพ หรือสูญไปหรือไม่จำเป็นต้องใช้ในการปฏิบัติต่อไปก็ให้แต่งตั้งคณะกรรมการสอบหาข้อเท็จจริงขึ้นคณะหนึ่ง โดยให้นำความในข้อ ๑๐๗มาใช้บังคับโดยอนุโลม เว้นแต่กรณีเห็นได้อย่างชัดเจนว่าเป็นการเสื่อมสภาพเนื่องมาจากการงานตามปกติหรือสูญไปตามธรรมชาติให้กรรมการและผู้จัดการพิจารณาสั่งการให้ดำเนินการจำหน่ายต่อไปได้ถ้าผลการพิจารณาปรากฎว่า จะต้องหาตัวผู้รับผิดด้วยให้กรรมการและผู้จัดการดำเนินการต่อไปตามที่กฎหมาย ว่าด้วยความรับผิดทางละเมิดของเจ้าหน้าที่และข้อบังคับนี้กำหนดไว้ข้อ๑๐๘ ให้คณะกรรมการสอบหาข้อเท็จจริงตามข้อ ๑๐๗มีหน้าที่ดังต่อไปนี้(๑) ในกรณีที่พัสดุชำรุดหรือเสื่อมสภาพไปต้องตรวจสอบหาสาเหตุและตัวผู้รับผิดชอบการชำรุดหรือเสื่อมสภาพของพัสดุจนถึงที่สุด เว้นแต่กรณีที่เห็นได้อย่างชัดเจนว่าเป็นการชำรุด หรือเสื่อมสภาพ เนื่องมาจากการใช้งานตามปกติให้กรรมการและผู้จัดการพิจารณาสั่งการให้ดำเนินการจำหน่ายต่อไปได้(๒) ในกรณีที่พัสดุสูญไปต้องตรวจสอบหาสาเหตุและตัวผู้รับผิดชอบการสูญหายจนถึงที่สุด(๓)ในกรณีที่พัสดุไม่จำเป็นต้องใช้ในบรรษัทต่อไป ต้องจัดให้มีการวิเคราะห์ความไม่คุ้มค่าที่จะใช้พัสดุนั้นก่อนการดำเนินการจำหน่ายโดยผู้ชำนาญการเว้นแต่กรณีที่คณะกรรมการสอบหาข้อเท็จจริงดำเนินการต่อไปจนเสร็จการเมื่อคณะกรรมการสอบหาข้อเท็จจริงดำเนินการตามวรรคหนึ่งเสร็จสิ้นแล้วให้รายงานผลการตรวจสอบข้อเท็จจริงให้กรรมการและผู้จัดการทราบเพื่อพิจารณาดำเนินการต่อไปการจำหน่ายทรัพย์สินจากบัญชีเป็นสูญให้เป็นไปตามหลักเกณฑ์ที่บรรษัทกำหนด ๑๔.๒ การจำหน่ายข้อ๑๐๙ หากพัสดุใดหมดความจำเป็นหรือหากใช้ในการปฏิบัติงานต่อไปจะสิ้นเปลืองค่าใช้จ่ายมากให้หัวหน้าเจ้าหน้าที่เสนอรายงานต่อกรรมการและผู้จัดการเพื่อแต่งตั้งคณะกรรมการจำหน่ายพัสดุ โดยมีองค์ประกอบ อำนาจหน้าที่ องค์ประชุมและวิธีการดำเนินงานตามที่บรรษัทกำหนดและให้คณะกรรมการจำหน่ายพัสดุเสนอรายงานต่อกรรมการและผู้จัดการเพื่อพิจารณาสั่งให้เจ้าหน้าที่ดำเนินการตามวิธีการอย่างหนึ่งอย่างใด ดังต่อไปนี้(๑) ขาย ให้ดำเนินการขายโดยวิธีทอดตลาดก่อนแต่ถ้าขายโดยวิธีทอดตลาดแล้วไม่ได้ผลดี ให้นำวิธีที่กำหนดเกี่ยวกับการซื้อมาใช้โดยอนุโลมเว้นแต่การขายพัสดุครั้งหนึ่งซึ่งมีราคาซื้อ หรือได้มารวมกันไม่เกิน ๕๐๐,๐๐๐ บาท จะขายโดยวิธีตกลงราคาโดยไม่ต้องทอดตลาดก่อนก็ได้การขายให้แก่ส่วนราชการ รัฐวิสาหกิจ หน่วยงานของรัฐองค์การสถานสาธารณกุศลตามมาตรา ๔๗ (๗) แห่งประมวลรัษฎากรหรือมูลนิธิ หรือสมาคมที่มีวัตถุประสงค์ในการดำเนินกิจการเพื่อสาธารณประโยชน์ให้ขายโดยวิธีตกลงราคา(๒) แลกเปลี่ยน ให้ดำเนินการตามวิธีการแลกเปลี่ยนที่กำหนดไว้ในข้อบังคับนี้(๓) โอน ให้โอนหรือบริจาคให้แก่ส่วนราชการ รัฐวิสาหกิจ หน่วยงานของรัฐองค์การสถานสาธารณกุศลตามมาตรา ๔๗ (๗) แห่งประมวลรัษฎากรหรือมูลนิธิ หรือสมาคมที่มีวัตถุประสงค์ในการดำเนินกิจการเพื่อสาธารณประโยชน์ทั้งนี้ให้มีหลักฐานการส่งมอบไว้ต่อกันด้วย(๔) แปรสภาพหรือทำลาย ให้ดำเนินการตามหลักเกณฑ์ และวิธีการที่บรรษัทกำหนดการดำเนินการตามวรรคหนึ่งโดยปกติให้แล้วเสร็จภายใน ๖๐ วัน นับแต่วันที่กรรมการและผู้จัดการสั่งการข้อ๑๑๐ ในกรณีมีความจำเป็นต้องจำหน่ายพัสดุนอกเหนือไปจากหลักเกณฑ์และวิธีการที่กำหนดไว้ในข้อบังคับนี้แล้วให้เป็นอำนาจของกรรมการและผู้จัดการที่จะพิจารณาสั่งการได้ตามที่เห็นสมควรข้อ๑๑๑ ในกรณีที่พัสดุสูญไปโดยไม่ปรากฎตัวผู้รับผิดหรือมีตัวผู้รับผิดแต่ไม่สามารถชดใช้ได้ หรือมีตัวพัสดุอยู่แต่ไม่สามารถดำเนินการตามข้อ๑๐๗ ให้จำหน่ายพัสดุนั้นเป็นสูญตามหลักเกณฑ์ ดังต่อไปนี้(๑) ถ้าพัสดุนั้นมีราคาซื้อ หรือได้มารวมกันไม่เกิน๕๐๐,๐๐๐ บาท ให้รองกรรมการผู้จัดการหรือกรรมการและผู้จัดการ แล้วแต่กรณีเป็นผู้พิจารณาอนุมัติ(๒) ถ้าพัสดุนั้นมีราคาซื้อ หรือได้มารวมกันเกิน ๕๐๐,๐๐๐ บาท แต่ไม่เกิน ๑,๐๐๐,๐๐๐บาท ให้กรรมการและผู้จัดการ เป็นผู้พิจารณาอนุมัติ(๓) ถ้าพัสดุนั้นมีราคาซื้อหรือได้มารวมกันเกิน ๑,๐๐๐,๐๐๐ บาท ให้คณะกรรมการเป็นผู้พิจารณาอนุมัติข้อ๑๑๒ เมื่อได้ดำเนินการตามข้อ ๑๐๙ ข้อ๑๑๐ หรือข้อ ๑๑๑ แล้ว ให้เจ้าหน้าที่ลงจ่ายพัสดุนั้นออกจากบัญชีหรือทะเบียนทันทีสำหรับพัสดุซึ่งต้องจดทะเบียนตามกฎหมายให้แจ้งแก่นายทะเบียนภายในระยะเวลาที่กฎหมายกำหนดด้วยข้อ๑๑๓ ในกรณีที่พัสดุของบรรษัทเกิดชำรุดเสื่อมสภาพ หรือสูญไป หรือไม่จำเป็นต้องใช้ในการปฏิบัติงานต่อไปก่อนมีการตรวจสอบตามข้อ ๑๐๖ และได้ดำเนินการตามกฎหมายหรือข้อบังคับหรือระเบียบของบรรษัทที่เกี่ยวข้องแล้วแต่กรณี เสร็จสิ้นแล้ว ถ้าไม่มีข้อบังคับหรือระเบียบอื่นใดของบรรษัทกำหนดไว้เป็นการเฉพาะให้ดำเนินการตามข้อ ๑๐๙ ข้อ ๑๑๐ ข้อ ๑๑๑ หรือข้อ ๑๑๒ โดยอนุโลมส่วนที่ ๑๕การอุทธรณ์ ข้อ๑๑๔ ผู้ซึ่งได้ยื่นข้อเสนอเพื่อทำการจัดซื้อจัดจ้างพัสดุกับบรรษัทมีสิทธิอุทธรณ์เกี่ยวกับการจัดซื้อจัดจ้างพัสดุในกรณีที่เห็นว่าบรรษัทมิได้ปฏิบัติให้เป็นไปตามหลักเกณฑ์และวิธีการที่กำหนดในข้อบังคับระเบียบ คำสั่ง หรือประกาศที่ออกตามความในข้อบังคับนี้ เป็นเหตุให้ตนไม่ได้รับการประกาศผลเป็นผู้ชนะหรือไม่ได้รับการคัดเลือกเป็นคู่สัญญากับบรรษัทข้อ๑๑๕ ผู้มีสิทธิอุทธรณ์จะยื่นอุทธรณ์ในเรื่องดังต่อไปนี้ไม่ได้(๑) การเลือกใช้วิธีการจัดซื้อจัดจ้างหรือเกณฑ์ที่ใช้ในการพิจารณาผลการจัดซื้อจัดจ้างตามข้อบังคับนี้ของบรรษัท(๒) การยกเลิกการจัดซื้อจัดจ้างตามข้อ ๓๕(๓) การละเว้นการอ้างถึงข้อบังคับนี้ ระเบียบ คำสั่งหรือประกาศที่ออกตามความในกฎหมายว่าด้วยการจัดซื้อจัดจ้างและการบริหารพัสดุภาครัฐในส่วนที่เกี่ยวข้องโดยตรงกับการจัดซื้อจัดจ้างในประกาศเอกสาร หรือหนังสือเชิญชวนของบรรษัท(๔) กรณีอื่นตามที่กำหนดในกฎกระทรวงข้อ๑๑๖ การอุทธรณ์ต้องทำหนังสือลงลายมือชื่อผู้อุทธรณ์ในหนังสืออุทธรณ์ต้องใช้ถ้อยคำสุภาพ และระบุข้อเท็จจริงและเหตุผลอันเป็นเหตุแห่งการอุทธรณ์ให้ชัดเจนพร้อมแนบเอกสารหลักฐานที่เกี่ยวข้องไปด้วยข้อ๑๑๗ ให้ผู้มีสิทธิอุทธรณ์ยื่นอุทธรณ์ต่อบรรษัทภายใน ๗ วันทำการนับแต่วันประกาศผลการจัดซื้อจัดจ้างในระบบเครือข่ายสารสนเทศของกรมบัญชีกลางข้อ๑๑๘ ให้บรรษัทพิจารณาและวินิจฉัยอุทธรณ์ให้แล้วเสร็จภายใน๗ วันทำการ นับแต่วันที่ได้รับอุทธรณ์ในกรณีที่เห็นด้วยกับอุทธรณ์ก็ให้ดำเนินการตามความเห็นนั้นภายในกำหนดเวลาดังกล่าวในกรณีที่บรรษัทไม่เห็นด้วยกับการอุทธรณ์ไม่ว่าทั้งหมดหรือบางส่วนให้เร่งรายงานความเห็นพร้อมเหตุผลไปยังคณะกรรมการพิจารณาอุทธรณ์ตามพ.ร.บ. จัดซื้อจัดจ้างฯ ภายใน ๓ วันทำการนับแต่วันที่ครบกำหนดตามวรรคหนึ่งข้อ๑๑๙ เมื่อกรรมการและผู้จัดการได้รับแจ้งผลการวินิจฉัยพิจารณาอุทธรณ์จากคณะกรรมการพิจารณาอุทธรณ์ตามพ.ร.บ. การจัดซื้อจัดจ้างฯให้กรรมการและผู้จัดการสั่งหรือปฏิบัติให้เป็นไปตามคำวินิจฉัยนั้นการวินิจฉัยพิจารณาอุทธรณ์ของคณะกรรมการพิจารณาอุทธรณ์ตาม พ.ร.บ. การจัดซื้อจัดจ้างฯ ให้ถือเป็นที่สุดผู้อุทธรณ์ผู้ใดไม่พอใจคำวินิจฉัยของคณะกรรมการพิจารณาอุทธรณ์และเห็นว่าบรรษัทต้องรับผิดชอบชดใช้ค่าเสียหายผู้นั้นมีสิทธิฟ้องคดีต่อศาลเพื่อเรียกให้บรรษัทชดใช้ค่าเสียหายได้ แต่การฟ้องคดีดังกล่าวไม่มีผลกระทบต่อการจัดซื้อจัดจ้างที่บรรษัทได้ลงนามในสัญญาจัดซื้อจัดจ้างนั้นแล้วส่วนที่ ๑๖บทกำหนดโทษ ข้อ ๑๒๐ ผู้มีอำนาจหรือหน้าที่ดำเนินการตามข้อบังคับนี้หรือผู้หนึ่งผู้ใด กระทำการโดยจงใจหรือประมาทเลินเล่อไม่ปฏิบัติตามข้อบังคับนี้หรือกระทำการโดยมีเจตนาทุจริตหรือกระทำการโดยปราศจากอำนาจ หรือนอกเหนืออำนาจหน้าที่รวมทั้งมีพฤติกรรมที่เอื้ออำนวยแก่ผู้เข้าเสนอราคาหรือเสนองานให้มีการขัดขวางการแข่งขันราคาอย่างเป็นธรรมถือว่าผู้นั้นกระทำผิดวินัยและจะต้องถูกพิจารณาโทษตามระเบียบว่าด้วยการดำเนินการทางวินัยของพนักงานในกรณีที่ผู้มีอำนาจหรือหน้าที่ดำเนินการตามข้อบังคับนี้เป็นข้าราชการหรือพนักงานของส่วนราชการ รัฐวิสาหกิจ หรือองค์การของรัฐและผู้นั้นกระทำการตามวรรคแรกซึ่งอาจเป็นการกระทำผิดวินัยตามกฎหมายว่าด้วยวินัยของข้าราชการหรือพนักงานรัฐวิสาหกิจหรือตามกฎหมายเฉพาะขององค์การของรัฐนั้น ให้กรรมการและผู้จัดการรายงานให้ส่วนราชการรัฐวิสาหกิจ หรือองค์การของรัฐที่ผู้นั้นสังกัดอยู่ทราบเพื่อพิจารณาลงโทษทางวินัยแก่ผู้นั้นด้วยการลงโทษทางวินัยตามวรรคหนึ่งหรือวรรคสองดังกล่าวไม่เป็นเหตุให้ผู้กระทำหลุดพ้นจากความรับผิดในทางแพ่งหรือความรับผิดทางอาญา (ถ้ามี)ส่วนที่ ๑๗บทเฉพาะกาล ข้อ๑๒๑ ข้อบังคับนี้ไม่กระทบต่อการใดซึ่งได้ดำเนินการจัดซื้อจัดจ้างเสร็จเรียบร้อยแล้ว หรืออยู่ระหว่างดำเนินการจัดซื้อจัดจ้างยังไม่แล้วเสร็จในวันที่ข้อบังคับนี้มีผลใช้บังคับโดยให้ดำเนินการตามข้อบังคับฉบับเดิมจนกว่าจะแล้วเสร็จหรือจนกว่าจะดำเนินการตามข้อบังคับนี้ได้การใดที่ได้รับอนุมัติให้จัดซื้อจัดจ้างก่อนข้อบังคับนี้ใช้บังคับแต่เริ่มการดำเนินการภายหลังข้อบังคับนี้ใช้บังคับ ให้ดำเนินการตามข้อบังคับนี้ข้อ ๑๒๒ ผู้รับจ้างที่ได้รับการขึ้นทะเบียนไว้แล้วในวันที่ข้อบังคับนี้มีผลใช้บังคับให้นำหลักการของข้อบังคับนี้ใช้บังคับในส่วนที่ต้องดำเนินการต่อไปโดยอนุโลมนับแต่วันที่ข้อบังคับนี้มีผลใช้บังคับข้อ ๑๒๓ ให้บรรดาข้อบังคับระเบียบประกาศ หรือคำสั่งที่เกี่ยวกับการจัดซื้อจัดจ้าง และการบริหารพัสดุของบรรษัทที่ใช้บังคับอยู่ก่อนวันที่ข้อบังคับนี้ใช้บังคับยังคงมีผลใช้บังคับต่อไปเท่าที่ไม่ขัดหรือแย้งกับข้อบังคับนี้ประกาศ ณ วันที่ ๒๕ พฤษภาคมพ.ศ. ๒๕๖๑บุญชัย จรัสแสงสมบูรณ์ประธานกรรมการบรรษัทตลาดรองสินเชื่อที่อยู่อาศัยปวันวิทย์/จัดทำ๒กรกฎาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๓๒ ง/หน้า ๓๙/๘ มิถุนายน ๒๕๖๑